ΑΠΟΦΑΣΗ αριθ. 3/90 ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΟΚ της 29ης Μαρτίου 1990 περί της θεσπίσεως των γενικών όρων, των γενικών συγγραφών υποχρεώσεων και του κανονισμού διαδικασίας για το συμβιβασμό και τη διαιτησία των συμβάσεων έργων, προμηθειών και παροχής υπηρεσιών, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ) και περί της εφαρμογής των

ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΟΚ,

Έχοντας υπόψη:

την τρίτη σύμβαση ΑΚΕ-ΕΟΚ, η οποία υπεγράφη στη Λομέ στις 8 Δεκεμβρίου 1984, και ιδίως τα άρθρα 212, 237 και 238,

την τέταρτη σύμβαση ΑΚΕ-ΕΟΚ, η οποία υπεγράφη στη Λομέ στις 15 Δεκεμβρίου 1989, και ιδίως τα άρθρα 305, 306 και 307,

το κοινό ψήφισμα για την έκθεση «Δέκα χρόνια Λομέ», σύμφωνα με το οποίο πρέπει να παρέχεται στους προσφέροντες η καλύτερη δυνατόν ενημέρωση, τη γνώμη της επιτροπής που αναφέρεται στο άρθρο 193 της τρίτης σύμβασης ΑΚΕ-ΕΟΚ,

Εκτιμώντας:

ότι είναι ανάγκη να θεσπιστούν οι γενικοί όροι και οι γενικές συγγραφές υποχρεώσεων που διέπουν τις συμβάσεις έργων, προμηθειών και παροχής υπηρεσιών, που χρηματοδοτούνται από τους πόρους του Έβδομου Ευρωπαϊκού Ταμείου Ανάπτυξης (ΕΤΑ), που διαχειρίζεται η Επιτροπή, στο εξής αποκαλούμενοι «Πόροι του Ταμείου» 7

ότι είναι επιθυμητό να προβλεφθεί, κατά το δυνατόν, η εφαρμογή αυτών των γενικών όρων και των γενικών συγγραφών υποχρεώσεων στις συμβάσεις που χρηματοδοτούνται από τους πόρους προηγουμένων Ταμείων, καθώς και στις συμβάσεις εκείνες που θα χρηματοδοτηθούν από τους πόρους μεταγενέστερων Ταμείων 7

ότι είναι επίσης ανάγκη να θεσπιστεί κανονισμός διαδικασίας για τον συμβιβασμό και τη διαιτησία για την περίπτωση που επιλέγεται ένας από αυτούς τους τρόπους διακανονισμού για τις διαφορές τις σχετικές με τις εν λόγω συμβάσεις 7

ότι θα πρέπει να εφαρμόζονται διάφορες δράσεις πρακτικής εφαρμογής με τη μορφή σεμιναρίων και οδηγών χρήσεων, προκειμένου να εξοικειωθούν οι ενδιαφερόμενοι με τους ως άνω γενικούς όρους και τις γενικές συγγραφές υποχρεώσεων,

ΑΠΟΦΑΣΙΖΕΙ:

Άρθρο 1

Οι γενικοί όροι για τις συμβάσεις έργων, προμηθειών και παροχής υπηρεσιών, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), οι περιλαμβανόμενοι στο παράρτημα Ι, εφαρμόζονται για την κατάρτιση και τη σύναψη συμβάσεων που χρηματοδοτούνται από τους πόρους του Ταμείου.

Η εκτέλεση των συμβάσεων που χρηματοδοτούνται από τους πόρους του Ταμείου, εκτός αν άλλως προβλέπεται στο άρθρο 306 στοιχείο β) της τέταρτης σύμβασης ΑΚΕ-ΕΟΚ, διέπεται από:

α) τη γενική συγγραφή υποχρεώσεων για τις συμβάσεις έργων, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), την περιλαμβανόμενη στο παράρτημα ΙΙ 7

β)

τη γενική συγγραφή υποχρεώσεων για τις συμβάσεις προμηθειών, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), την περιλαμβανόμενη στο παράρτημα ΙΙΙ 7

γ)

τη γενική συγγραφή υποχρεώσεων για τις συμβάσεις παροχής υπηρεσιών, που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), την περιλαμβανόμενη στο παράρτημα ΙV.

Οι διαφορές που σχετίζονται με σύμβαση χρηματοδοτούμενη από τους πόρους του Ταμείου, οι οποίες, σύμφωνα με τις διατάξεις των γενικών συγγραφών υποχρεώσεων και των ειδικών συγγραφών υποχρεώσεων που διέπουν τη σύμβαση, επιλύονται με συμβιβασμό ή με διαιτησία, θα επιλύονται σύμφωνα με τον κανονισμό διαδικασίας για το συμβιβασμό και τη διαιτησία συμβάσεων που χρηματοδοτούνται από το Ευρωπαϊκό Ταμείο Ανάπτυξης (ΕΤΑ), τον περιλαμβανόμενο στο παράρτημα V.

Άρθρο 2

Οι γενικοί όροι και οι γενικές συγγραφές υποχρεώσεων που αναφέρονται στο άρθρο 1 εφαρμόζονται και στις συμβάσεις που χρηματοδοτούνται από τους πόρους του Πέμπτου και Έκτου Ταμείου, τους οποίους διαχειρίζεται η Επιτροπή, στα πλαίσια της τήρησης των διατάξεων της εφαρμοστέας σύμβασης.

Άρθρο 3

Οι γενικοί όροι και οι γενικές συγγραφές υποχρεώσεων που αναφέρονται στο άρθρο 1, μπορούν επίσης να εφαρμόζονται στις συμβάσεις που χρηματοδοτούνται από τους πόρους κάθε μεταγενέστερου Ταμείου, με απόφαση του Συμβουλίου Υπουργών ΑΚΕ-ΕΟΚ η οποία λαμβάνεται βάσει των διατάξεων της εφαρμοστέας σύμβασης.

Άρθρο 4

Τα κράτη ΑΚΕ και η Επιτροπή λαμβάνουν τα αναγκαία μέτρα σχετικά με κάθε δράση πρακτικής εφαρμογής για τη βελτίωση της εφαρμογής των γενικών όρων και των γενικών συγγραφών υποχρεώσεων που αναφέρονται στο άρθρο 1.

Άρθρο 5

Πριν από τη λήξη της τέταρτης σύμβασης ΑΚΕ-ΕΟΚ, το Συμβούλιο Υπουργών ΑΚΕ-ΕΟΚ θα επανεξετάσει τους γενικούς όρους και τις γενικές συγγραφές υποχρεώσεων που αναφέρονται στο άρθρο 1, υπό το πρίσμα της εμπειρίας που θα έχει αποκτηθεί από την εφαρμογή τους.

Άρθρο 6

Η παρούσα απόφαση παράγει αποτελέσματα από μια ημερομηνία που θα καθορίσει η επιτροπή του άρθρου 193 της τρίτης

σύμβασης ΑΚΕ-ΕΟΚ ή η επιτροπή του άρθρου 325 της τέταρτης σύμβασης ΑΚΕ-ΕΟΚ (*).

Άρθρο 7

Παρά τη διάταξη περί της ημερομηνίας ενάρξεως παραγωγής αποτελεσμάτων του άρθρου 6 όσον αφορά τους γενικούς όρους που αναφέρονται στο άρθρο 1, το άρθρο 16 παράγραφος 2 των εν λόγω γενικών όρων, σχετικά με το «Σημείωμα γενικών πληροφοριών» που πρέπει να συμπεριλαμβάνεται στο τεύχος της δημοπράτησης, αρχίζει να παράγει αποτελέσματα σε μια μεταγενέστερη ημερομηνία, η οποία θα καθοριστεί από την επιτροπή του άρθρου 193 της τρίτης σύμβασης ΑΚΕ-ΕΟΚ ή από την επιτροπή του άρθρου 325 της τέταρτης σύμβασης ΑΚΕ-ΕΟΚ.

Άρθρο 8

Τα κράτη ΑΚΕ, τα κράτη μέλη της Κοινότητας και η Κοινότητα υποχρεούνται, σε ό,τι τα αφορά, να λάβουν τα αναγκαία μέτρα για την εφαρμογή της παρούσας απόφασης.

Φίτζι, 29 Μαρτίου 1990.

Για το Συμβούλιο Υπουργών ΑΚΕ-ΕΟΚ

Ο Πρόεδρος

G. COLLINS

(*) Katα th sznedrνash thw 9hw Noembrνoz 1990, h Epitrop´h poz anafιretai sto αruro 193 thw trνthw s´zmbashw AKE-EOK apofαsise σti oi nιew prαjeiw ua arxνsozn na isx´zozn thn 1h Ioznνoz 1991.

ΠΑΡΑΡΤΗΜΑ Ι

ΓΕΝΙΚΟΙ ΟΡΟΙ ΓΙΑ ΤΙΣ ΣΥΜΒΑΣΕΙΣ ΕΡΓΩΝ, ΠΡΟΜΗΘΕΙΩΝ ΚΑΙ ΠΑΡΟΧΗΣ ΥΠΗΡΕΣΙΩΝ ΠΟΥ ΧΡΗΜΑΤΟΔΟΤΟΥΝΤΑΙ ΑΠΟ ΤΟ ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ (ΕΤΑ)

ΠΙΝΑΚΑΣ ΠΕΡΙΕΧΟΜΕΝΩΝ

Άρθρο 1 - Συγγραφή υποχρεώσεων.

5

Άρθρο 2 - Εθνικό δίκαιο.

5

ΟΡΙΣΜΟΙ ΚΑΙ ΓΕΝΙΚΕΣ ΑΡΧΕΣ

Άρθρο 3 - Ορισμοί.

5

Άρθρο 4 - Δικαίωμα συμμετοχής.

7

Άρθρο 5 - Συμμετοχή με ίσους όρους.

8

Άρθρο 6 - Παρεκκλίσεις.

8

Άρθρο 7 - Διαγωνισμός.

8

Άρθρο 8 - Διαγωνισμός σχεδιασμού.

10

Άρθρο 9 - Προτίμηση.

10

Άρθρο 10 - Τύποι συμβάσεων.

10

Άρθρο 11 - Τεχνικές προδιαγραφές και πρότυπα.

11

Άρθρο 12 - Ειδοποιήσεις και γραπτές ανακοινώσεις.

11

ΠΡΟΣΚΛΗΣΗ ΠΡΟΣ ΥΠΟΒΟΛΗ ΠΡΟΣΦΟΡΩΝ

Άρθρο 13 - Προκήρυξη της πρόσκλησης προς υποβολή προσφορών.

11

Άρθρο 14 - Προεπιλογή των προσφερόντων.

12

Άρθρο 15 - Συμβάσεις απευθείας ανάθεσης.

12

ΤΕΥΧΟΣ ΤΗΣ ΔΗΜΟΠΡΑΤΗΣΗΣ

Άρθρο 16 - Περιεχόμενα του τεύχους της δημοπράτησης.

13

Άρθρο 17 - Διευκρινιστικές πληροφορίες για την υποβολή προσφορών.

13

Άρθρο 18 - Τροποποιήσεις του τεύχους της δημοπράτησης.

14

ΟΔΗΓΙΕΣ ΓΙΑ ΤΟΥΣ ΠΡΟΣΦΕΡΟΝΤΕΣ

Άρθρο 19 - Γλώσσα.

14

Άρθρο 20 - Περιεχόμενα της προσφοράς.

14

Άρθρο 21 - Επιμέρους ενότητες.

14

Άρθρο 22 - Συνεργασία με τρίτους.

15

Άρθρο 23 - Ανεξαρτησία των προσφερόντων.

15

Άρθρο 24 - Τιμολόγηση των προσφορών.

15

Άρθρο 25 - Διάρκεια ισχύος.

16

Άρθρο 26 - Εγγύηση συμμετοχής.

16

Άρθρο 27 - Εναλλακτικές προσφορές.

17

Άρθρο 28 - Επίσκεψη πριν από την υποβολή της προσφοράς.

17

Άρθρο 29 - Υπογραφή των προσφορών.

17

ΥΠΟΒΟΛΗ ΤΩΝ ΠΡΟΣΦΟΡΩΝ

Άρθρο 30 - Προθεσμία υποβολής.

18

Άρθρο 31 - Σφράγιση και επισήμανση των φακέλων.

18

Άρθρο 32 - Ανακλήσεις και τροποποιήσεις.

18

ΕΞΕΤΑΣΗ ΤΩΝ ΠΡΟΣΦΟΡΩΝ

Άρθρο 33 - Αποσφράγιση των προσφορών.

19

Άρθρο 34 - Αξιολόγηση των προσφορών.

19

Άρθρο 35 - Ακύρωση της διαδικασίας υποβολής προσφορών.

20

ΚΑΤΑΚΥΡΩΣΗ ΤΗΣ ΣΥΜΒΑΣΗΣ

Άρθρο 36 - Επιλογή.

21

Άρθρο 37 - Κοινοποίηση της κατακύρωσης.

21

Άρθρο 38 - Κατάρτιση του εγγράφου της σύμβασης.

22

Άρθρο 39 - Υπογραφή της σύμβασης.

22

Άρθρο 40 - Εγγύηση καλής εκτέλεσης.

22

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 41 - Γενικές και τελικές διατάξεις.

22

ΕΙΣΑΓΩΓΗ

Άρθρο 1

Συγγραφή υποχρεώσεων

1.1.

Η ανάθεση των συμβάσεων έργων, προμηθειών και παροχής υπηρεσιών που χρηματοδοτούνται από τους πόρους του Έβδομου (7ου) Ευρωπαϊκού Ταμείου Ανάπτυξης (ΕΤΑ) διέπεται από τους παρόντες γενικούς όρους.

1.2.

Η εκτέλεση των συμβάσεων έργων, προμηθειών και παροχής υπηρεσιών που χρηματοδοτούνται από τους πόρους του Έβδομου (7ου) Ευρωπαϊκού Ταμείου Ανάπτυξης (ΕΤΑ) διέπεται από:

α) τη γενική συγγραφή υποχρεώσεων που εφαρμόζεται σε κάθε κατηγορία συμβάσεων που χρηματοδοτούνται από το ΕΤΑ,

ή

β)

στην περίπτωση συγχρηματοδοτουμένων σχεδίων και προγραμμάτων, ή όταν έχει χορηγηθεί παρέκκλιση υπέρ τρίτων μερών, ή όταν πρόκειται για ταχεία διαδικασία, ή σε άλλες ενδεδειγμένες περιπτώσεις, οποιαδήποτε άλλη γενική συγγραφή υποχρεώσεων επί της οποίας έχουν συμφωνήσει τα ενδιαφερόμενα κράτη της Αφρικής, Καραϊβικής και Ειρηνικού (ΑΚΕ) και η Ευρωπαϊκή Οικονομική Κοινότητα (ΕΟΚ), και συγκεκριμένα:

ii) τη γενική συγγραφή υποχρεώσεων που προβλέπεται από την εθνική νομοθεσία του ενδιαφερόμενου κράτους ΑΚΕ ή τις καθιερωμένες πρακτικές του στον τομέα των διεθνών συμβάσεων,

ή

ii) οποιαδήποτε άλλη διεθνή γενική συγγραφή υποχρεώσεων για συμβάσεις,

και

γ)

την ειδική συγγραφή υποχρεώσεων.

1.3.

Οι παρόντες γενικοί όροι περιέχουν τις γενικές αρχές και όρους για τη συμμετοχή στις συμβάσεις, οδηγίες για τους προσφέροντες, καθώς και τις αρχές και τους όρους ανάθεσης των συμβάσεων.

1.4.

Η γενική συγγραφή υποχρεώσεων που διέπει μια ειδική κατηγορία συμβάσεων περιλαμβάνει συμβατικές ρήτρες διοικητικού, οικονομικού, νομικού και τεχνικού χαρακτήρα σχετικές με την εκτέλεση των συμβάσεων.

1.5.

Η ειδική συγγραφή υποχρεώσεων που ισχύει σε κάθε σύμβαση περιλαμβάνει:

α) τις τροποποιήσεις της γενικής συγγραφής υποχρεώσεων 7

β)

τις ειδικές συμβατικές ρήτρες 7

γ)

τις τεχνικές προδιαγραφές,

και

δ)

ο, τιδήποτε άλλο έχει σχέση με τη σύμβαση.

Άρθρο 2

Εθνικό δίκαιο

ιΟλα τα ζητήματα που δεν καλύπτονται από τους παρόντες γενικούς όρους, διέπονται από το εθνικό δίκαιο του κράτους της αναθέτουσας αρχής.

ΟΡΙΣΜΟΙ ΚΑΙ ΓΕΝΙΚΕΣ ΑΡΧΕΣ

Άρθρο 3

Ορισμοί

3.1.

Κατά την εφαρμογή των παρόντων γενικών όρων ισχύουν οι κάτωθι ορισμοί:

ΕΟΚ: η Ευρωπαϊκή Οικονομική Κοινότητα.

ΕΤΑ: το Ευρωπαϊκό Ταμείο Ανάπτυξης,

Κράτη ΑΚΕ: τα κράτη της αφρικής, της Καραϊβικής και του Ειρηνικού που υπογράφουν τη Σύμβαση.

Επιτροπή: η Επιτροπή των Ευρωπαϊκών Κοινοτήτων.

Εκπρόσωπος: ο αντιπρόσωπος της Επιτροπής στα κράτη ΑΚΕ.

Κράτη μέλη: τα κράτη μέλη της Ευρωπαϊκής Οικονομικής Κοινότητας.

Σύμβαση: η εκάστοτε ισχύουσα σύμβαση μεταξύ των κρατών ΑΚΕ και της ΕΟΚ.

Αναθέτουσα αρχή: το κράτος ή το νομικό πρόσωπο δημοσίου ή ιδιωτρικού δικαίου το οποίο συνάπτει τη σύμβαση, ή για λογαριασμό του οποίου συνάπτεται η σύμβαση.

Κράτος της αναθέτουσας αρχής: το κράτος ΑΚΕ στο έδαφος του οποίου πρόκειται να εκτελεστεί η σύμβαση έργων, προμηθειών ή παροχής υπηρεσιών.

Προσφέρων: οποιοδήποτε φυσικό ή νομικό πρόσωπο ή ομάδα προσώπων που υποβάλλει προσφορά, με σκοπό τη σύναψη σύμβασης.

Επιλεγείς προσφέρων: ο προσφέρων που επιλέγεται μετά από διαδικασία πρόσκλησης προς υποβολή προσφορών ή, στην περίπτωση συμβάσεων απευθείας ανάθεσης, ο προσφέρων που υπογράφει τη σύμβαση.

Επιβλέπων: η δημόσια υπηρεσία, το νομικό πρόσωπο δημοσίου δικαίου ή το φυσικό ή νομικό πρόσωπο που ορίζει η αναθέτουσα αρχή σύμφωνα με τη νομοθεσία του κράτους της αναθέτουσας αρχής, το οποίο είναι υπεύθυνο για τη διεύθυνση ή/και την επίβλεψη της εκτέλεσης της σύμβασης και στο οποίο η αναθέτουσα αρχή μπορεί να μεταβιβάσει δικαιώματα ή/και εξουσίες σύμφωνα με τη σύμβαση.

Εκπρόσωπος του επιβλέποντος: κάθε φυσικό ή νομικό πρόσωπο που ορίζεται επί τούτω από τον επιβλέποντα σύμφωνα με τη σύμβαση και έχει εξουσιοδοτηθεί να εκπροσωπεί τον επιβλέποντα στην εκτέλεση

των καθηκόντων του και να ασκεί τις αρμοδιότητες ή/και δικαιώματα που του έχουν μεταβιβασθεί. Κατά συνέπεια, στην περίπτωση που καθήκοντα, δικαιώματα και αρμοδιότητες του επιβλέποντος έχουν μεταβιβασθεί στον εκπρόσωπο του επιβλέποντος, οι αναφορές στον επιβλέποντα καλύπτουν και τον εκπρόσωπο του επιβλέποντος.

ιΕργα: τα προσωρινά και μόνιμα έργα που εκτελούνται στα πλαίσια της σύμβασης.

Προμήθειες: όλα τα είδη τα οποία απαιτείται να προμηθεύσει ο προμηθευτής στην αναθέτουσα αρχή, συμπεριλαμβανομένων, όπου πρέπει, υπηρεσιών όπως εγκατάσταση, δοκιμές, θέση σε λειτουργία, πραγματογνωμοσύνη, επίβλεψη, συντήρηση, επισκευή, μαθητεία και κάθε άλλη ανάλογη υποχρέωση σχετική με τα είδη που πρέπει να παρασχεθούν σύμφωνα με τη σύμβαση.

Υπηρεσίες: έργο που πρέπει να εκτελεστεί από το σύμβουλο δυνάμει σύμβασης παροχής υπηρεσιών, όπως μελέτες, σχέδια, παροχή τεχνικής βοήθειας και εκπαίδευση προσωπικού.

Εγκαταστάσεις: οι μηχανές, οι συσκευές, τα εξαρτήματα και ο,τι δήποτε άλλο πρέπει να παρασχεθεί ή να ενσωματωθεί στα έργα βάσει της σύμβασης.

Εξοπλισμός: τα σύνεργα και τα άλλα μηχανήματα, ενδεχομένως δε, ανάλογα με τους νόμους ή/και την πρακτική του κράτους της αναθέτουσας αρχής, και οι προσωρινές κατασκευές του εργοταξίου που απαιτούνται για την εκτέλεση της σύμβασης έργων, εξαιρουμένων όμως των εγκαταστάσεων ή άλλων στοιχείων που προορίζονται να αποτελέσουν τμήμα μόνιμων έργων.

Πίνακας προμετρήσεων: το έγγραφο που περιέχει αναλυτική απαρίθμηση των εργασιών που πρόκειται να εκτελεσθούν σε σύμβαση βάσει τιμής μονάδας, αναφέροντας την ποσότητα του κάθε είδους και την αντίστοιχη κατά μονάδα τιμή.

Πίνακας τιμών: ο πλήρης πίνακας τιμών που περιέχει και την ανάλυση της συνολικής τιμής, ο οποίος υποβάλλεται από τον προσφέροντα μαζί με την προσφορά του, υφίσταται τις απαραίτητες τροποποιήσεις, και αποτελεί τμήμα της σύμβασης βάσει τιμής μονάδας.

Ανάλυση της συνολικής τιμής: ο αναλυτικός πίνακας τιμών και ποσοστών, ο οποίος καταδεικνύει το σχηματισμό της τιμής σε σύμβαση βάσει συνολικής τιμής, αλλά δεν αποτελεί τμήμα της σύμβασης.

Τιμή της προσφοράς: το ποσό που αναφέρεται από τον προσφέροντα στην προσφορά του για την εκτέλεση της σύμβασης.

Τιμή της σύμβασης: το κατ' αρχική εκτίμηση πληρωτέο ποσό, σύμφωνα με τη σύμβαση για την εκτέλεση των έργων, προμηθειών ή υπηρεσιών, ή το ποσό που διαπιστώνεται ότι οφείλεται κατά τη λήξη της σύμβασης σύμφωνα με τα προβλεπόμενα σε αυτή.

Τεχνικά σχέδια: τα σχέδια που παρέχονται από την αναθέτουσα αρχή ή/και τον προσφέροντα, σε συνάρτηση με την προσφορά.

Ημέρα: ημερολογιακή ημέρα.

Προθεσμίες: τα προβλεπόμενα στη σύμβαση χρονικά διαστήματα, που αρχίζουν να υπολογίζονται από την επόμενη της ενέργειας, της πράξης, ή του γεγονότος που αποτελεί το σημείο αφετηρίας τους. Όταν η τελευταία ημέρα του χρονικού διαστήματος δεν είναι εργάσιμη, η προθεσμία εκπνέει στο τέλος της πρώτης εργάσιμης ημέρας μετά την τελευταία ημέρα του χρονικού διαστήματος.

Γραπτό: κάθε χειρόγραφη, δακτυλογραφημένη ή

έντυπη ανακοίνωση, συμπεριλαμβανομένων των

τηλετυπικών, τηλεγραφικών και τηλεαντιγραφικών διαβιβάσεων.

Ανακοινώσεις: πιστοποιητικά, ειδοποιήσεις, εντολές και οδηγίες που εκδίδονται σύμφωνα με τη σύμβαση.

Εθνικό νόμισμα: το νόμισμα του κράτους της αναθέτουσας αρχής.

Ecu: η Ευρωπαϊκή Νομισματική Μονάδα.

Ξένο νόμισμα: κάθε επιτρεπτό νόμισμα κατά την έννοια των παρόντων γενικών όρων που αναφέρεται στην προσφορά, εκτός του εθνικού νομίσματος.

Προγραμματικό πλαίσιο: γραπτή δήλωση της αναθέτουσας αρχής στην οποία ορίζονται οι απαιτήσεις της ή/και οι στόχοι των υπηρεσιών, συμπεριλαμβανομένων, ενδεχομένως, των μεθόδων και των μέσων που πρέπει να χρησιμοποιηθούν ή/και των αποτελεσμάτων που πρέπει να επιτευχθούν.

Εταιρείες ή επιχειρήσεις: εταιρείες ή επιχειρήσεις αστικού ή εμπορικού δικαίου, συμπεριλαμβανομένων των corporations, δημόσιων ή μη, των συνεταιριστικών εταιρειών και άλλων νομικών προσώπων και ενώσεων (partnerships) δημοσίου ή ιδιωτικού δικαίου, εκτός των μη κερδοσκοπικών, που έχουν συσταθεί σύμφωνα με τη νομοθεσία κράτους μέλους ή κράτους AKE και των οποίων η καταστατική έδρα, η κεντρική διοίκηση ή ο κύριος τόπος των δραστηριοτήτων τους βρίσκεται σε κράτος μέλος ή σε κράτος AKE 7 ωστόσο, μια εταιρεία ή επιχείρηση που έχει μόνο την καταστατική της έδρα σε κράτος μέλος ή κράτος ΑΚΕ πρέπει να ασκεί δραστηριότητα που συνδέεται κατά τρόπο πραγματικό και συνεχή με την οικονομία του συγκεκριμένου κράτους μέλους ή κράτους ΑΚΕ.

3.2.

Οι επικεφαλίδες και τίτλοι των παρόντων γενικών όρων δεν αποτελούν τμήμα αυτών ούτε λαμβάνονται υπόψη κατά την ερμηνεία τους.

3.3.

Όταν το επιτρέπουν τα συμφραζόμενα, λέξεις που ευρίσκονται στον ενικό αριθμό θα θεωρείται ότι περιλαμβάνουν και τον πληθυντικό, και αντιστρόφως, ενώ λέξεις αρσενικού γένους θα θεωρείται ότι αφορούν και το θηλυκό γένος, και αντιστρόφως.

3.4.

Λέξεις που αναφέρονατι σε πρόσωπα ή εταίρους θα αφορούν επίσης εταιρείες και επιχειρήσεις, καθώς και οποιονδήποτε οργανισμό με νομική ικανότητα.

Άρθρο 4

Δικαίωμα συμμετοχής

4.1.

Εκτός από περιπτώσεις παρεκκλίσεων που χορηγούνται σύμφωνα με τη σύμβαση και το άρθρο 6:

α) η συμμετοχή στις προκηρυσσόμενες προσκλήσεις υποβολής προσφορών και στην ανάθεση συμβάσεων που χρηματοδοτούνται από το ΕΤΑ είναι ανοιχτή επί ίσοις όροις:

iii) στα φυσικά πρόσωπα, τις εταιρείες ή επιχειρήσεις τους, δημόσιους οργανισμούς και τους οργανισμούς όπου συμμετέχει το δημόσιο των κρατών ΑΚΕ και της ΕΟΚ 7

iii) στις συνεταιριστικές εταιρείες και τα άλλα νομικά πρόσωπα δημοσίου ή ιδιωτικού δικαίου, εκτός των μη κερδοσκοπικών, της ΕΟΚ ή/και των κρατών ΑΚΕ 7

iii) στις κοινοπραξίες (joint ventures) ή ομίλους εταιρειών ή επιχειρήσεων των κρατών ΑΚΕ ή/και της ΕΟΚ 7

β) Οι προμήθειες πρέπει να είναι καταγωγής ΕΟΚ ή/και κρατών ΑΚΕ. Η έννοια της καταγωγής για την εφαρμογή του παρόντος άρθρου εκτιμάται σύμφωνα με τις σχετικές διεθνείς συμφωνίες.

4.2.

Δεν μπορούν να συμμετάσχουν σε διαγωνισμό για την ανάθεση συμβάσεων τα φυσικά πρόσωπα, οι εταιρίες ή επιχειρήσεις:

α) που έχουν κηρυχθεί σε πτώχευση 7

β)

που έχουν περιέλθει σε κατάσταση παύσης πληρωμών διαπιστωμένη με δικαστική απόφαση, εκτός από απόφαση για την κήρυξη πτώχευσης, και η οποία συνεπάγεται, σύμφωνα με την εθνική νομοθεσία, ολική ή μερική απώλεια του δικαιώματος διαχείρισης και διάθεσης των περιουσιακών τους στοιχείων 7

γ)

κατά των οποίων εκκρεμεί δίκη που συνεπάγεται παύση πληρωμών και η οποία ενδέχεται να έχει ως αποτέλεσμα, σύμφωνα με την εθνική νομοθεσία, την κήρυξη πτώχευσης ή οποιαδήποτε άλλη κατάσταση που επιφέρει ολική ή μερική απώλεια του δικαιώματος διαχείρισης ή διάθεσης των περιουσιακών τους στοιχείων 7

δ)

που έχουν καταδικαστεί, με τελεσίδικη απόφαση, για ποινικό ή άλλο αδίκημα σχετικό με την επαγγελματική τους συμπεριφορά 7

ε)

που έχουν προβεί σε ψευδείς δηλώσεις όσον αφορά τα απαιτούμενα για τη συμμετοχή τους σε διαγωνισμό υποβολής προσφορών στοιχεία 7

στ)

που έχουν αθετήσει συμβατικές τους υποχρεώσεις σχετικές με άλλη σύμβαση που είχαν συνάψει με την αναθέτουσα αρχή.

4.3.

Για τη συμμετοχή τους στην πρόσκληση προς υποβολή προσφορών και στην ανάθεση συμβάσεων, οι

προσφέροντες οφείλουν να παρέχουν στην αναθέτουσα αρχή ικανοποιητικά αποδεικτικά στοιχεία του δικαιώματος συμμετοχής τους σύμφωνα με το άρθρο 4, και να αποδεικνύουν ότι πληρούν τις αναγκαίες νομικές, τεχνικές και οικονομικές απαιτήσεις και ότι διαθέτουν την απαιτούμενη επαγγελματική επάρκεια και την αναγκαία για την καλή διεξαγωγή της σύμβασης οικονομική επιφάνεια. Για το σκοπό αυτό, όλες οι υποβαλλόμενες προσφορές πρέπει να περιέχουν τις ακόλουθες πληροφορίες:

α) ένα έγγραφο, όχι παλαιότερο των 90 ημερών, συντεταγμένο σύμφωνα με την εθνική νομοθεσία ή πρακτική της χώρας του προσφέροντος, το οποίο να πιστοποιεί:

- ότι ο προσφέρων πληροί τους όρους που καθορίζονται στη άρθρο 4 παράγραφος 1 7

- ότι καμία από τις καταστάσεις που αναφέρονται στη άρθρο 4 παράγραφος 2 δεν ισχύει στην περίπτωσή του 7

β)

αντίγραφα των πρωτοτύπων των εγγράφων που καθορίζουν τη σύσταση ή/και το νομικό καθεστώς, και ορίζουν τον τόπο εγγραφής ή/και την καταστατική έδρα και, εάν είναι διαφορετική, την κεντρική διοίκηση της εταιρείας, της επιχείρησης ή της ένωσης, ή, στην περίπτωση κοινοπραξίας, καθενός από τους συμμετέχοντες που συναποτελούν τον προσφέροντα 7

γ)

λεπτομερή στοιχεία σχετικά με την πείρα και τα προηγούμενα έργα που έχει εκτελέσει ο προσφέρων (ή κάθε συμμετέχων σε περίπτωση κοινοπραξίας) βάσει συμβάσεων ανάλογης φύσης κατά την προηγούμενη πενταετία, καθώς και λεπτομέρειες των υπό εκτέλεση συμβάσεων και διευκρινίσεις για την πραγματική και ουσιαστική συμμετοχή του σε κάθε τέτοια σύμβαση 7

δ)

ενδεχομένως, τα κυριότερα στοιχεία του εξοπλισμού που προτείνεται να χρησιμοποιηθεί κατά την εκτέλεση της σύμβασης 7

ε)

τα προσόντα και την εμπειρία του βασικού προσωπικού που προτείνεται να χρησιμοποιηθεί για τη διαχείριση και την εκτέλεση της σύμβασης, τόσο στον τόπο εκτέλεσης της σύμβασης όσο και αλλού 7

στ)

προτάσεις για τη φύση, τις προϋποθέσεις και τις λεπτομέρειες της τυχόν υπεργολαβίας, όταν σχεδιάζεται η υπεργολαβική ανάθεση στοιχείων της σύμβασης που συμποσούνται σε άνω του 10 % της τιμής προσφοράς 7

ζ)

εκθέσεις για τη λογιστική και οικονομική κατάσταση του προσφέροντος (ή του κάθε συμμετέχοντος σε περίπτωση κοινοπραξίας), όπως λογαριασμούς αποτελεσμάτων χρήσεως, ισολογισμιούς και εκθέσεις ελεγκτών για την τελευταία πενταετία, μια κατ' εκτίμηση πρόβλεψη της οικονομικής του κατάστασης για την προσεχή διετία και μια εξουσιοδότηση εκ μέρους του προσφέροντος (ή του εξουσιοδοτημένου εκπροσώπου του σε περίπτωση κοινοπραξίας), που να επιτρέπει την αναζήτηση πληροφοριών από τις τράπεζες με τις οποίες συνεργάζεται ο προσφέρων

και

η)

πληροφορίες σχετικά με οποιαδήποτε εκκρεμούσα δίκη, διαιτησία ή αντιδικία στην οποία είναι αναμεμειγμένος ο προσφέρων. Οι πληροφορίες αυτές περιορίζονται σε ζητήματα που ενδιαφέρουν άμεσα την ανάθεση ή την εκτέλεση της σύμβασης.

Άρθρο 5

Συμμετοχή με ίσους όρους

5.1.

Τα κράτη ΑΚΕ και η Επιτροπή λαμβάνουν τα κατάλληλα μέτρα για να εξασφαλίσουν, με ίσους όρους, την ευρύτερη δυνατή συμμετοχή στις προσκλήσεις υποβολής προσφορών για συμβάσεις έργων, προμηθειών και παροχής υπηρεσιών, συμπεριλαμβανομένων, ανάλογα με την περίπτωση, μέτρων με στόχο:

α) να εξασφαλίσουν τη δημοσίευση των προσκλήσεων προς υποβολή προσφορών στην Επίσημη Εφημερίδα των Ευρωπαϊκών Κοινοτήτων, τις εφημερίδες της κυβερνήσεως όλων των κρατών ΑΚΕ και κάθε άλλο κατάλληλο μέσο πληροφόρησης 7

β)

να εξαλείψουν τις πρακτικές που εισάγουν διακρίσεις και τις τεχνικές προδιαγραφές που θα ήταν δυνατό να παρεμποδίσουν την υπό ίσους όρους ευρεία συμμετοχή 7

γ)

να ενθαρρύνουν τη συνεργασία μεταξύ των εταιρειών και επιχειρήσεων των κρατών μελών και των κρατών ΑΚΕ, π.χ. με την προεπιλογή κοινοπραξιών και κονσόρτσιουμ μεταξύ εταιρειών και επιχειρήσεων των κρατών μελών και των κρατών ΑΚΕ 7

δ)

να εξασφαλίσουν ότι όλα τα κριτήρια επιλογής προσδιορίζονται σαφώς στο τεύχος της δημοπράτησης

και

ε)

να εξασφαλίσουν ότι η επιλεγείσα προσφορά πληροί τις απαιτήσεις του τεύχους της δημοπράτησης και ανταποκρίνεται στα κριτήρια επιλογής που ορίζονται σε αυτό.

Άρθρο 6

Παρεκκλίσεις

6.1.

Προκειμένου να εξασφαλιστεί η άριστη σχέση κόστους/αποτελεσματικότητας του συστήματος, μπορεί να επιτραπεί σε φυσικά ή νομικά πρόσωπα από αναπτυσσόμενες χώρες που δεν ανήκουν στα κράτη ΑΚΕ να συμμετάσχουν σε συμβάσεις που χρηματοδοτεί η ΕΟΚ, ύστερα από αίτηση των ενδιαφερόμενων κρατών ΑΚΕ.

6.2.

Τα ενδιαφερόμενα κράτη ΑΚΕ παρέχουν στον εκπρόσωπο, σε κάθε περίπτωση, τις απαιτούμενες πληροφορίες για τη λήψη απόφασης από την ΕΟΚ για τέτοιου είδους παρεκκλίσεις. Ιδιαίτερη προσοχή δίνεται εν προκειμένω:

α) στη γεωγραφική θέση του συγκεκριμένου κράτους ΑΚΕ 7

β)

στην ανταγωνιστικότητα των αναδόχων, των προμηθευτών και των συμβούλων από την ΕΟΚ και τα κράτη ΑΚΕ 7

γ)

στην ανάγκη να αποφευχθεί η υπερβολική αύξηση του κόστους εκτέλεσης των συμβάσεων 7

δ)

στις δυσκολίες μεταφοράς και στις καθυστερήσεις που οφείλονται στις προθεσμίες παράδοσης ή σε άλλα συναφή προβλήματα 7

ε)

στην καταλληλότερη και καλύτερα προσαρμοσμένη στις τοπικές συνθήκες τεχνολογία.

6.3.

Η συμμετοχή τρίτων χωρών, οι οποίες δεν είναι μέρη της σύμβασης, σε συμβάσεις που χρηματοδοτεί η ΕΟΚ μπορεί να επιτρέπεται επίσης:

α)

στις περιπτώσεις που η ΕΟΚ συμμετέχει στη χρηματοδότηση δράσεων περιφερειακής ή διαπεριφερειακής συνεργασίας στα οποία συμμετέχουν τέτοιες χώρες 7

β)

στην περίπτωση συγχρηματοδότησης σχεδίων και προγραμμάτων 7

γ)

στην περίπτωση βοήθειας έκτακτης ανάγκης.

6.4.

Σε εξαιρετικές περιπτώσεις και σε συμφωνία με την Επιτροπή, μπορούν να συμμετάσχουν σε συμβάσεις παροχής υπηρεσιών γραφεία μελετών ή εμπειρογνώμονες που είναι υπήκοοι των τρίτων χωρών, που αναφέρονται στη άρθρο 6 παράγραφος 3.

Άρθρο 7

Διαγωνισμός

7.1.

Αν δεν προβλέπεται διαφορετικά στο άρθρο 7, οι συμβάσεις έργων και προμηθειών που χρηματοδοτούνται από το ΕΤΑ συνάπτονται ύστερα από πρόσκληση για υποβολή προσφορών με ανοικτή διαδικασία ενώ οι συμβάσεις παροχής υπηρεσιών συνάπτονται ύστερα από πρόσκληση για υποβολή προσφορών με κλειστή διαδικασία.

7.2.

Τα κράτη ΑΚΕ μπορούν, σύμφωνα με τις διατάξεις του άρθρου 7 παράγραφοι 3, 4 και 7 και κατόπιν συμφωνίας με την Επιτροπή:

α) να συνάπτουν συμβάσεις μετά από πρόσκληση για υποβολή προσφορών με κλειστή διαδικασία, ενδεχομένως, μετά από διαδικασία προεπιλογής 7

β)

να συνάπτουν συμβάσεις με απευθείας ανάθεση 7

γ)

να εκτελούν συμβάσεις μέσω δημοσίων ή ημιδημοσίων υπηρεσιών των κρατών ΑΚΕ.

7.3.

Η πρόσκληση για υποβολή προσφορών με κλειστή διαδικασία μπορεί να χρησιμοποιείται:

α)

όταν έχει διαπιστωθεί ο επείγων χαρακτήρας μιας κατάστασης ή όταν αυτό δικαιολογείται από τη φύση ή ορισμένα ιδιαίτερα χαρακτηριστικά της σύμβασης 7

β)

για σχέδια ή προγράμματα πολύ εξειδικευμένου χαρακτήρα 7

γ)

για συμβάσεις μεγάλης κλίμακας μετά από διαδικασία προεπιλογής.

7.4.

Απευθείας ανάθεση συμβάσεων επιτρέπεται στις ακόλουθες περιπτώσεις:

α)

εργασίες μικρής κλίμακας ή επείγουσες περιπτώσεις ή βραχυπρόθεσμες δράσεις τεχνικής συνεργασίας 7

β)

βοήθεια έκτακτης ανάγκης 7

γ)

εργασίες που ανατίθενται σε μεμονωμένους εμπειρογνώμονες 7

δ)

εργασίες συμπληρωματικές σε σχέση με άλλες που εκτελούνται ήδη ή αναγκαίες για την ολοκλήρωσή τους 7

ε)

όταν η εκτέλεση της σύμβασης μπορεί να γίνει μόνο από κατόχους διπλωμάτων ευρεσιτεχνίας ή αδειών χρήσης, επεξεργασίας ή εισαγωγής των συγκεκριμένων προϊόντων 7

στ)

μετά από ανεπιτυχή πρόσκληση προς υποβολή προσφορών.

7.5.

Στις προσκλήσεις για υποβολή προσφορών με κλειστή διαδικασία και στις συμβάσεις με απευθείας ανάθεση εφαρμόζεται η ακόλουθη διαδικασία:

α)

στην περίπτωση συμβάσεων έργων και προμηθειών, το ενδιαφερόμενο κράτος ΑΚΕ συντάσσει περιορισμένο κατάλογο πιθανών προσφερόντων κατόπιν συμφωνίας με τον εκπρόσωπο, ενδεχομένως, μετά από διαδικασία προεπιλογής 7

β)

στην περίπτωση συμβάσεων παροχής υπηρεσιών, ο περιορισμένος κατάλογος πιθανών προσφερόντων συντάσσεται από το κράτος ΑΚΕ, κατόπιν συμφωνίας με την Επιτροπή, βάσει των προτάσεων του ενδιαφερόμενου κράτους ΑΚΕ και των προτάσεων που έχει υποβάλλει η Επιτροπή 7

γ)

στις συμβάσεις με απευθείας ανάθεση, το κράτος ΑΚΕ διεξάγει ελεύθερα τις συζητήσεις που κρίνει σκόπιμες με τους πιθανούς προσφέροντες τους οποίους έχει συμπεριλάβει στον περιορισμένο κατάλογο σύμφωνα με το άρθρο 7 παράγραφος 5 στοιχεία α) και β) και αναθέτει τη σύμβαση στον προσφέροντα της εκλογής του.

7.6.

Στις συμβάσεις παροχής υπηρεσιών, λαμβάνεται δεόντως υπόψη η ύπαρξη κατάλληλων υποψηφίων που κατοικούν στο κράτος ΑΚΕ ή στην περιοχή του.

Αυτεπιστασία

7.7.

Στην περίπτωση βοήθειας έκτακτης ανάγκης, σε συμβάσεις παροχής υπηρεσιών και σε όλες τις άλλες εργασίες με προϋπολογισμό δαπάνης κάτω των 5 εκατομμυρίων Ecu, η εκτέλεση των συμβάσεων γίνεται με αυτεπιστασία μέσω δημοσίων ή ημιδημοσίων οργανισμών ή υπηρεσιών του ενδιαφερόμενου κράτους ΑΚΕ, εφόσον το εν λόγω κράτος ΑΚΕ διαθέτει ειδικευμένα στελέχη στις εθνικές του υπηρεσίες.

7.8.

Η Κοινότητα συνεισφέρει στις δαπάνες της συγκεκριμένης υπηρεσίας παρέχοντας τον εξοπλισμό

ή/και υλικά που λείπουν ή/και πόρους για την πρόσληψη του απαιτούμενου πρόσθετου προσωπικού υπό μορφή εμπειρογνωμόνων από τα ενδιαφερόμενα κράτη ΑΚΕ ή από άλλα κράτη ΑΚΕ. Η συμμετοχή της Κοινότητας καλύπτει μόνο τις δαπάνες που οφείλονται σε συμπληρωματικά μέτρα και προσωρινά έξοδα σχετικά με την εκτέλεση εργασιών που αφορούν αποκλειστικά τις ανάγκες του συγκεκριμένου έργου.

Συμβάσεις βοήθειας έκτακτης ανάγκης

7.9.

Οι συμβάσεις που αφορούν βοήθεια έκτακτης ανάγκης διεκπεραιώνονται κατά τρόπο που αρμόζει στον επείγοντα χαρακτήρα της κατάστασης. Προς το σκοπό αυτό, για όλες τις εργασίες τις σχετικές με βοήθεια έκτακτης ανάγκης, το κράτος ΑΚΕ μπορεί, κατόπιν συμφωνίας με τον Εκπρόσωπο, να επιτρέπει:

α) την απευθείας ανάθεση συμβάσεων 7

β)

την εκτέλεση συμβάσεων με αυτεπιστασία 7

γ)

την εκτέλεση μέσω ειδικευμένων οργανισμών 7

δ)

την εκτέλεση απευθείας από την Επιτροπή.

Ταχεία διαδικασία

7.10.

Για να εξασφαλισθεί η ταχεία και αποτελεσματική εκτέλεση σχεδίων και προγραμμάτων, ακολουθείται ταχεία διαδικασία πρόσκλησης προς υποβολή προσφορών, εκτός αν αντιτίθεται το ενδιαφερόμενο κράτος ΑΚΕ, ή η Επιτροπή μέσω προτάσεων για συμφωνία του συγκεκριμένου κράτους ΑΚΕ. Η ταχεία διαδικασία πρόσκλησης προς υποβολή προσφορών περιλαμβάνει συντομότερες προθεσμίες για την υποβολή προσφορών και η δημοσίευση περιορίζεται στο ενδιαφερόμενο κράτος ΑΚΕ και τα γειτονικά κράτη ΑΚΕ, σύμφωνα με τους κανόνες που ισχύουν στο συγκεκριμένο κράτος ΑΚΕ. Η ταχεία διαδικασία εφαρμόζεται στις ακόλουθες περιπτώσεις:

α) συμβάσεις έργων: όταν ο προϋπολογισμός δαπάνης δεν υπερβαίνει τα πέντε εκατομμύρια Ecu 7

β) βοήθεια έκτακτης ανάγκης: ανεξάρτητα από την αξία της σύμβασης.

7.11.

Κατά παρέκκλιση, ο εθνικός διατάκτης, κατόπιν συμφωνίας με τον εκπρόσωπο, μπορεί να παραγγέλνει προμήθειες ή/και υπηρεσίες περιορισμένης χρηματικής αξίας όταν είναι διαθέσιμες στο ενδιαφερόμενο κράτος ΑΚΕ ή τα γειτονικά κράτη ΑΚΕ.

7.12.

Για να επιταχυνθεί η διαδικασία, τα κράτη ΑΚΕ μπορούν να ζητούν από την Επιτροπή να διαπραγματεύεται, να καταρτίζει και να συνάπτει συμβάσεις παροχής υπηρεσιών για λογαριασμό τους, είτε απευθείας είτε μέσω του αρμόδιου φορέα της.

Άρθρο 8

Διαγωνισμός σχεδιασμού

8.1.

Στην περίπτωση που η αναθέτουσα αρχή το κρίνει σκόπιμο, για τεχνικούς, αισθητικούς ή οικονομικούς λόγους, μπορεί να προκηρυχθεί πρόσκληση προς υποβολή προσφορών για τη συμμετοχή σε διαγωνισμό σχεδιασμού. Ο διαγωνισμός σχεδιασμού πραγματοποιείται βάσει προγράμματος και κριτηρίων που θέτει η αναθέτουσα αρχή. Επιπλέον, ισχύουν τα ακόλουθα:

α) το πρόγραμμα μπορεί να προβλέπει την απονομή βραβείων στις καλύτερες προτάσεις. Τα βραβεία αυτά περιγράφονται στο πρόγραμμα και απονέμονται στους δημιουργούς των εν λόγω προτάσεων με τη σειρά που καθόρισε η αναθέτουσα αρχή. Η αναθέτουσα αρχή μπορεί να μην απονέμει βραβεία εάν κρίνει τις προτάσεις μη ικανοποιητικές 7

β)

εκτός αν ορίζεται διαφορετικά στην πρόσκληση προς υποβολή προσφορών, τα πνευματικά δικαιώματα που απορρέουν από τις υποβαλλόμενες προτάσεις ανήκουν στους διαγωνιζόμενους.

Ωστόσο, η αναθέτουσα αρχή μπορεί, με τη συμφωνία των διαγωνιζομένων, να χρησιμοποιήσει

τις προτάσεις προς περαιτέρω αξιοποίηση.

8.2.

Η αναθέτουσα αρχή μπορεί να προκηρύξει πρόσκληση προς υποβολή προσφορών για την περαιτέρω διερεύνηση, μελέτη και σχεδιασμό που ενδέχεται να απαιτούνται για την περαιτέρω αξιοποίηση του σχεδίου.

8.3.

Με την επιφύλαξη του άρθρου 8 παράγραφος 1 στοιχείο β) και του άρθρου 8 παράγραφος 2, η αναθέτουσα αρχή μπορεί να προκηρύξει πρόσκληση προς υποβολή προσφορών για την αναλυτική επεξεργασία του σχεδίου ενός διαγωνιζόμενου και την προετοιμασία των εγγράφων ώστε να μπορεί να προκηρυχθεί πρόσκληση προς υποβολή προσφορών για την εκτέλεση προμηθειών ή κατασκευών.

8.4.

Η αναθέτουσα αρχή μπορεί να προκηρύξει πρόσκληση για την υποβολή προτάσεων σχεδιασμού και κατασκευής για σχέδια «με το κλειδί στο χέρι». Οι προσφορές αυτές είναι του τύπου «βάσει συνολικής τιμής». Οι προσφορές αξιολογούνται σύμφωνα με την αισθητική, πρακτική, τεχνική και οικονομική αξία τους. Δεν απονέμονται βραβεία.

Άρθρο 9

Προτίμηση

9.1.

Λαμβάνονται μέτρα για να ενθαρρυνθεί η ευρύτερη δυνατή συμμετοχή των φυσικών και νομικών προσώπων των κρατών ΑΚΕ στην εκτέλεση συμβάσεων που χρηματοδοτούνται από το ΕΤΑ, ώστε να αξιοποιούνται κατά τον καλύτερο τρόπο οι φυσικοί και ανθρώπινοι πόροι των κρατών αυτών. Προς το σκοπό αυτό:

α) για την εκτέλεση συμβάσεων έργου αξίας μικρότερης των πέντε εκατομμυρίων Ecu παρέχεται στους προσφέροντες των κρατών ΑΚΕ προτίμηση τιμής 10 % κατά τη σύγκριση προσφορών

ισοδύναμης οικονομικής, τεχνικής και διοικητικής ποιότητας, υπό τον όρο ότι ένα τέταρτο τουλάχιστον του εταιρικού κεφαλαίου τους και των στελεχών τους προέρχονται από ένα ή περισσότερα κράτη ΑΚΕ 7

β) για τις συμβάσεις προμηθειών, ανεξάρτητα από την αξία των προμηθειών, παρέχεται, στους προσφέροντες των κρατών ΑΚΕ που προσφέρουν προμήθειες καταγωγής ΑΚΕ κατά 50 % τουλάχιστον της αξίας της σύμβασης, προτίμηση τιμής 15 % κατά τη σύγκριση προσφορών ισοδύναμης οικονομικής, τεχνικής και διοικητικής ποιότητας 7

γ) όσον αφορά τις συμβάσεις παροχής υπηρεσιών, εφόσον η επαγγελματική επάρκεια είναι η απαιτούμενη, παρέχεται προτίμηση στους εμπειρογνώμονες, τα ιδρύματα, τα γραφεία μελετών ή τις επιχειρήσεις των κρατών ΑΚΕ κατά τη σύγκριση προσφορών ισοδύναμης οικονομικής και τεχνικής ποιότητας 7

δ) όταν προβλέπεται υπεργολαβία, παρέχεται προτίμηση από τον επιλεγέντα προσφέροντα στα φυσικά πρόσωπα και τις εταιρείες και επιχειρήσεις των κρατών ΑΚΕ που είναι σε θέση να εκτελέσουν την απαιτούμενη σύμβαση με παρόμοιους όρους.

9.2.

Το όριο και τα ποσοστά που αναφέρονται στο άρθρο 9.1 μπορούν να τροποποιηθούν βάσει της οικείας σύμβασης.

Άρθρο 10

Τύποι συμβάσεων

10.1.

Οι συμβάσεις, μπορούν να λάβουν μια από τις ακόλουθες μορφές:

α) σύμβαση βάσει συνολικής τιμής: είναι εκείνη στην οποία μια συνολική, κατ' αποκοπή τιμή καλύπτει το σύνολο των έργων, προμηθειών και υπηρεσιών που αποτελούν το αντικείμενό της 7

β)

σύμβαση βάσει τιμών μονάδας: είναι εκείνη στην οποία τα έργα, οι προμήθειες και οι υπηρεσίες αναλύονται σε επί μέρους μονάδες βάσει του πίνακα προμετρήσεων και προτείνεται χωριστή τιμή για την κάθε μονάδα 7

γ)

σύμβαση με απόδοση λογαριασμού: είναι εκείνη στην οποία τα έργα, οι προμήθειες και υπηρεσίες τιμολογούνται βάσει του πραγματικού κόστους με μια προσαύξηση για τα γενικά έξοδα και το κέρδος 7

δ)

μεικτή σύμβαση: είναι εκείνη στην οποία οι τιμές καθορίζονται βάσει δύο τουλάχιστον από τις μεθόδους που περιγράφονται στο άρθρο 10 παράγραφος 1 7

ε)

σύμβαση βάσει προσωρινών τιμών: στις εξαιρετικές περιπτώσεις που προβλέπονται στο άρθρο 10 παράγραφος 2, ανατίθενται συμβάσεις χωρίς να

έχουν προκαθορισθεί οι τιμές, κατόπιν διαβουλεύσεων και συμφωνίας μεταξύ της αναθέτουσας αρχής και του προσφέροντος, και η πληρωμή γίνεται κατά το συμφωνηθέντα τρόπο.

10.2.

Η ανάθεση σύμβασης βάσει προσωρινών τιμών είναι δυνατή μόνο:

α)

όταν η σύμβαση είναι περίπλοκης φύσης ή συνεπάγεται την εφαρμογή νέων τεχνικών που παρουσιάζουν σημαντικούς τεχνικούς κινδύνους οι οποίοι επιβάλλουν την έναρξη της εκτέλεσης της σύμβασης προτού ακόμα καθοριστούν όλοι οι όροι της 7

β)

στην περίπτωση έκτακτων και απρόβλεπτων περιστάσεων, όπως όταν η εκτέλεση της σύμβασης επείγει ή όταν είναι δύσκολο να καθοριστούν η φύση και τα μέσα εκτέλεσής της.

10.3.

Με την εξαίρεση των συμβάσεων βάσει προσωρινών τιμών, οι αναθέσεις των συμβάσεων γίνονται βάσει προκαθορισμένων τιμών. Οι τιμές αυτές μπορούν να είναι συνολικές ή τιμές μονάδας.

10.4.

Οι οδηγίες για τους προσφέροντες:

α)

αναφέρουν τον τύπο της σύμβασης 7

β)

για τις συμβάσεις με απόδοση λογαριασμού, αναφέρουν τους κανόνες που εφαρμόζονται για τον υπολογισμό του κόστους, των γενικών εξόδων και του κέρδους 7

γ)

για τις μεικτές συμβάσεις, αναφέρουν τις μεθόδους που πρέπει να χρησιμοποιηθούν για τον υπολογισμό των καταβλητέων ποσών σύμφωνα με τη σύμβαση.

Άρθρο 11

Τεχνικές προδιαγραφές και πρότυπα

11.1.

Οι τεχνικές προδιαγραφές καθώς και οι μέθοδοι δοκιμασίας, ελέγχου, παραλαβής και υπολογισμού που περιλαμβάνονται σε κάθε σύμβαση μπορούν να καθορίζονται με αναφορά, κατά σειρά προτίμησης, στα κοινά πρότυπα που αποδέχεται η ΕΟΚ και το κράτος ΑΚΕ, στα εθνικά πρότυπα των κρατών ΑΚΕ ή ενός κράτους μέλους ή σε οποιοδήποτε άλλο πρότυπο, συμπεριλαμβανομένων των διεθνών προτύπων.

11.2.

Εκτός από την περίπτωση που απαιτείται κάτι τέτοιο από το αντικείμενο της σύμβασης, απαγορεύονται οι τεχνικές προδιαγραφές που αναφέρουν προϊόντα συγκεκριμένης κατασκευής ή προέλευσης ή ιδιαίτερες μεθόδους επεξεργασίας, με αποτέλεσμα να ευνοούνται ή να αποκλείονται ορισμένα προϊόντα. Στην απαγόρευση αυτή εμπίπτουν τα εμπορικά σήματα, οι ευρεσιτεχνίες ή οι τύποι και η συγκεκριμένη προέλευση ή παραγωγή. Ωστόσο, όταν τα προϊόντα ή οι μέθοδοι επεξεργασίας δεν είναι δυνατόν να περιγραφούν με όρους επαρκώς σαφείς και κατανοητούς, μπορούν να κατονομάζονται υπό τον όρο ότι θα προστίθεται και η ένδειξη «ή ισοδύναμο».

Άρθρο 12

Ειδοποιήσεις και γραπτές ανακοινώσεις

12.1.

Εκτός αν προβλέπεται διαφορετικά στην ειδική συγγραφή υποχρεώσεων, οι ανακοινώσεις μεταξύ της αναθέτουσας αρχής ή/και του επιβλέποντος από τη μια πλευρά και των προσφερόντων ή του επιλεγέντος προσφέροντος από την άλλη, αποστέλλονται ταχυδρομικώς, τηλεγραφικώς, τηλετυπικώς ή τηλεαντιγραφικώς ή επιδίδονται ιδιοχείρως, στη συγκεκριμένη διεύθυνση που έχουν ορίσει τα συμβαλλόμενα μέρη για το σκοπό αυτό.

12.2.

Αν ο αποστολέας επιθυμεί απόδειξη παραλαβής, το αναφέρει στην ανακοίνωσή του, ζητά δε απόδειξη της παραλαβής κάθε φορά που υπάρχει προθεσμία για την παραλαβή της ανακοίνωσης. Εν πάση περιπτώσει, ο αποστολέας οφείλει να λαμβάνει όλα τα αναγκαία μέτρα για να εξασφαλιστεί η παραλαβή της ανακοίνωσής του.

ΠΡΟΣΚΛΗΣΗ ΠΡΟΣ ΥΠΟΒΟΛΗ ΠΡΟΣΦΟΡΩΝ

Άρθρο 13

Προκήρυξη της πρόσκλησης προς υποβολή προσφορών

13.1.

Μια αναθέτουσα αρχή που επιθυμεί να συνάψει σύμβαση μέσω ανοικτής διαδικασίας ή μέσω κλειστής διαδικασίας με προεπιλογή, γνωστοποιεί την πρόθεσή της με ανακοίνωση που δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων και σε όλες τις εφημερίδες της κυβερνήσεως των κρατών ΑΚΕ, καθώς και με οποιοδήποτε άλλο κατάλληλο μέσο ενημέρωσης.

13.2.

Πριν από την προκήρυξη της πρόσκλησης προς υποβολή προσφορών, η αναθέτουσα αρχή υποβάλλει το τεύχος της δημοπράτησης προς έγκριση στον εκπρόσωπο.

13.3.

Ο Εκπρόσωπος:

α)

στις περιπτώσεις ταχείας διαδικασίας συμβάσεων με απευθείας ανάθεση και συμβάσεων για βοήθεια έκτακτης ανάγκης, εγκρίνει το τεύχος της δημοπράτησης πριν από την προκήρυξη της πρόσκλησης προς υποβολή προσφορών από την αναθέτουσα αρχή, εντός 30 ημερών από την ημερομηνία κατά την οποία του υπέβαλε το εν λόγω τεύχος η αναθέτουσα αρχή 7

β)

σε όλες τις άλλες περιπτώσεις εκτός των αναφερομένων στο άρθρο 13 παράγραφος 3 στοιχείο α), διαβιβάζει το τεύχος της δημοπράτησης προς έγκριση στην Επιτροπή, εντός 30 ημερών από την ημερομηνία κατά την οποία του υπέβαλε το εν λόγω τεύχος η αναθέτουσα αρχή.

13.4.

Στην περίπτωση ανοικτής διαδικασίας, η προκήρυξη αναφέρει:

α)

το αντικείμενο, το σκοπό και το μέγεθος της σύμβασης 7 αν η σύμβαση υποδιαιρείται σε ενότητες, την τάξη μεγέθους των διαφόρων ενοτήτων και την ύπαρξη δυνατότητας υποβολής προσφορών για μία, για περισσότερες ή για όλες τις ενότητες 7 τη δυνατότητα υποβολής εναλλακτικών λύσεων όπου επιτρέπονται 7 αν η προκήρυξη αφορά πρόσκληση για υποβολή προσφορών για διαγωνισμό σχεδιασμού και κατασκευής ενός έργου, τα κριτήρια σχεδιασμού και τις άλλες απαιτήσεις που χρειάζεται να γνωρίζουν οι προσφέροντες ώστε να κατανοήσουν την έκταση της σύμβασης και να υποβάλουν κατάλληλες προσφορές 7

β)

τα κριτήρια συμμετοχής καθώς και οποιαδήποτε σημαντικά ή ασυνήθη κριτήρια αξιολόγησης των προσφορών (πχ.περιθώριο προτίμησης) 7

γ)

την ακριβή θέση του έργου, την πηγή χρηματοδότησης, τη συμβατική προθεσμία εκτέλεσης και, στην περίπτωση συμβάσεων προμηθειών, τον τόπο παράδοσης ή/και εγκατάστασης 7

δ)

την αναθέτουσα αρχή και το όνομα και τη διεύθυνση της συγκεκριμένης υπηρεσίας που θα συνάψει τη σύμβαση 7

ε)

τον τρόπο συμμετοχής, το μέρος όπου μπορεί κανείς να λάβει γνώση του τεύχους της δημοπράτησης, καθώς και τους όρους για την απόκτησή του 7

στ)

το χρονικό διάστημα, αρχίζοντας από την ημερομηνία της τελευταίας ημέρας που έχει ορισθεί για την παραλαβή των προσφορών, κατά το οποίο οι προσφέροντες εξακολουθούν να δεσμεύονται από τις προσφορές τους 7

ζ)

την ημερομηνία και ώρα της τελευταίας ημέρας που έχει ορισθεί για την παραλαβή των προσφορών, τη διεύθυνση στην οποία πρέπει να αποσταλούν, τον αριθμό των απαιτούμενων αντιγράφων, καθώς και τη γλώσσα στην οποία πρέπει να είναι συντεταγμένες 7

η)

ενδεχομένως, τον τόπο, την ημερομηνία και την ώρα της δημόσιας αποσφράγισης των φακέλων των προσφορών 7

θ)

τις διάφορες εγγυήσεις που απαιτεί η αναθέτουσα αρχή, το ποσό κάθε εγγύησης, εκφρασμένο, ενδεχομένως, ως ποσοστό επί της προσφοράς, και την ημερομηνία κατά την οποία πρέπει να δοθεί η εγγύηση αυτή 7

ι)

τη διεύθυνση των υπηρεσιών από τις οποίες οι προσφέροντες μπορούν να λάβουν περαιτέρω πληροφορίες.

13.5.

Στην περίπτωση κλειστής διαδικασίας με προεπιλογή, η προκήρυξη αναφέρει ιδίως τα ακόλουθα:

α)

τον τρόπο συμμετοχής καθώς και τα στοιχεία που προβλέπονται στο αρθρο 13 παράγραφος 4 στοιχεία α) β), γ), δ) και ζ) 7

β)

τους όρους για την απόκτηση του τεύχους της δημοπράτησης 7

γ)

ενδεχομένως, την ημερομηνία της τελευταίας ημέρας μέχρι την οποία μπορεί η αναθέτουσα αρχή να καλέσει τους ενδιαφερόμενους να υποβάλουν προσφορές 7

δ)

τις πληροφορίες που πρέπει να περιλαμβάνονται στην αίτηση συμμετοχής, υπό μορφή δηλώσεων

και εγγράφων, που η αναθέτουσα αρχή σύμφωνα με το άρθρο 4 απαιτεί από τον αιτούντα να υποβάλει σχετικά με την αξιοπιστία και τις ικανότητές του, καθώς και τις οικονομικές και τεχνικές προϋποθέσεις που πρέπει να πληροί κάθε αιτών προκειμένου να εξεταστεί η υποψηφιότητά του.

Άρθρο 14

Προεπιλογή των προσφερόντων

14.1.

Στην περίπτωση κλειστής πρόσκλησης προς υποβολή προσφορών με προεπιλογή, καταρτίζεται περιορισμένος κατάλογος πιθανών προσφερόντων σύμφωνα με το άρθρο 14 παράγραφος 2, ενδεχομένως, ύστερα από πρόσκληση για εκδήλωση ενδιαφέροντος προς προεπιλογή, μετά τη δημοσίευση της προκήρυξης που αναφέρεται στο άρθρο 13 παράγραφος 1.

14.2.

Ο περιορισμένος κατάλογος καταρτίζεται σύμφωνα, μεταξύ άλλων, με τις διατάξεις του άρθρου 7 παράγραφος 5 καθώς και με τα αναγκαία προσόντα για την εκτέλεση του μελετώμενου σχεδίου, ιδίως δε με τις διατάξεις του άρθρου 4.

14.3.

Η αναθέτουσα αρχή επιλέγει τους πιθανούς προσφέροντες βάσει των στοιχείων που παρέχουν οι ίδιοι στην αίτηση που υποβάλλεται σύμφωνα με το άρθρο 13 παράγραφος 5 στοιχείο δ). Οι επιλεγέντες πιθανοί προσφέροντες λαμβάνουν πρόσκληση προς υποβολή προσφορών, η οποία περιλαμβάνει ιδίως τα ακόλουθα:

α)

τα στοιχεία που αναφέρονται στο άρθρο 13 παράγραφος 4 στοιχεία ε), στ), ζ), η), θ) και ι) 7

β)

παραπομπή την προκήρυξη που αναφέρεται στο άρθρο 13 παράγραφος 5 7

γ)

ενδεχόμενες τροποποιήσεις που αναφέρονται στο άρθρο 18.

Άρθρο 15

Συμβάσεις απευθείας ανάθεσης

15.1.

Στις συμβάσεις απευθείας ανάθεσης, τα έργα, οι προμήθειες ή οι υπηρεσίες που θα αποτελέσουν το αντικείμενο της σύμβασης καθορίζονται μετά από διαπραγματεύσεις μεταξύ της αναθέτουσας αρχής και του προσφέροντος.

15.2.

Όταν εφαρμόζεται η διαδικασία της απευθείας ανάθεσης, ο προσφέρων επιλέγεται από το κράτος ΑΚΕ βάσει περιορισμένου καταλόγου που καταρτίζεται σύμφωνα με το άρθρο 4 και το άρθρο 7 παράγραφος 5.

15.3.

Μετά την ολοκλήρωση των διαπραγματεύσεων, η αναθέτουσα αρχή συντάσσει και κοινοποιεί το κείμενο της σύμβασης σύμφωνα με το άρθρο 38.

15.4.

Η αναθέτουσα αρχή και ο προσφέρων συμφωνούν για μια ημερομηνία η οποία θεωρείται ως ημερομηνία σύναψης της σύμβασης. Η ημερομηνία αυτή περιλαμβάνεται στο κείμενο της σύμβασης.

ΤΕΥΧΟΣ ΤΗΣ ΔΗΜΟΠΡΑΤΗΣΗΣ

Άρθρο 16

Περιεχόμενα του τεύχους της δημοπράτησης

16.1.

Το τεύχος της δημοπράτησης διευκρινίζει τον τρόπο παρουσίασης των προσφορών, καθώς και τα κριτήρια που πρέπει να χρησιμοποιούνται για την επιλογή του αναδόχου. Εκτός από την πρόσκληση προς υποβολή προσφορών, το τεύχος της δημοπράτησης μπορεί να περιλαμβάνει όλα ή μερικά από τα ακόλουθα στοιχεία:

α) τις οδηγίες προς τους προσφέροντες 7

β)

τη γενική συγγραφή υποχρεώσεων που ισχύει για τη συγκεκριμένη κατηγορία συμβάσεων 7

γ)

την ειδική συγγραφή υποχρεώσεων για τη συγκεκριμένη σύμβαση 7

δ)

τις τεχνικές προδιαγραφές ή/και το προγραμματικό πλαίσιο 7

ε)

σχέδιο ανάλυσης της συνολικής τιμής, σε περίπτωση συμβάσεων βάσει συνολικής τιμής, ή σχέδιο του πίνακα τιμών ή/και του πίνακα προμετρήσεων σε περίπτωση συμβάσεων βάσει τιμών μονάδας 7

στ)

την απαρίθμηση των απαιτήσεων ή πρόσθετες πληροφορίες 7

ζ)

τα σχέδια 7

η)

το έντυπο της συμμετοχής στο διαγωνισμό 7

θ)

το έντυπο της εγγύησης για τη συμμετοχή στο διαγωνισμό 7

ι)

το έντυπο της σύμβασης 7

ια)

το έντυπο της εγγύησης καλής εκτέλεσης

και

ιβ)

περιγραφή του συστήματος αξιολόγησης των προσφορών, περιλαμβανομένων των αξιολογικών κριτηρίων και της σημασίας που αποδίδεται σε κάθε συγκεκριμένο κριτήριο.

16.2.

Επιπλέον, ανάλογα με τη φύση της σύμβασης, το τεύχος της δημοπράτησης συνοδεύεται από ενά «σημείωμα γενικών πληροφοριών». Το σημείωμα αυτό καταρτίζεται από τον Εκπρόσωπο σε συνεννόηση με το κράτος ΑΚΕ και υπόκειται στην έγκριση του τελευταίου. Το σημείωμα παρέχεται απλώς ενημερωτικά και δεν αποτελεί τμήμα της σύμβασης. Περιλαμβάνει όλα ή ορισμένα από τα ακόλουθα στοιχεία:

α) τα γεωγραφικά δεδομένα της περιοχής στην οποία βρίσκεται ο τόπος εκτέλεσης της σύμβασης καθώς και τα κλιματολογικά δεδομένα 7

β)

την ακριβή θέση εκτέλεσης της σύμβασης, τους δρόμους προσπέλασης και τα άλλα έργα υποδομής που θα μπορούσαν να χρησιμοποιηθούν κατά την εκτέλεση της σύμβασης 7

γ)

πληροφορίες σχετικά με τις ισχύουσες τελωνειακές, φορολογικές και αγορανομικές νομοθετικές και κανονιστικές διατάξεις 7

δ)

τις μισθολογικές κλίμακες καθώς και τις νόμιμες ή συμβατικές οικονομικές υποχρεώσεις που βαρύνουν τους εργοδότες, ιδίως τα κατώτατα ή μέσα ημερομίσθια που ορίζει η νομοθεσία του κράτους της αναθέτουσας αρχής ή που συνηθίζονται στον τόπο όπου πρόκειται να εκτελεσθεί η σύμβαση, για τις κυριότερες τοπικές κατηγορίες εργατών που απαιτούνται για την εκτέλεση της σύμβασης 7

ε)

πληροφορίες για τις νομοθετικές και κανονιστικές διατάξεις σχετικά με τους ελέγχους συναλλάγματος, καθώς και για το νομισματικό και τραπεζικό σύστημα του κράτους της αναθέτουσας αρχής,

στ)

οποιαδήποτε άλλη πληροφορία σχετικά με τις νομοθετικές και κανονιστικές διατάξεις του κράτους της αναθέτουσας αρχής που διέπουν την εκτέλεση των συμβάσεων, μαζί με πληροφορίες σχετικά με τις υπηρεσίες στις οποίες μπορούν να απευθύνονται οι ενδιαφερόμενοι για την απόκτηση αντιγράφων αυτών των νόμων και κανονισμών.

16.3.

Το προγραμματικό πλαίσιο για τις συμβάσεις παροχής υπηρεσιών περιλαμβάνει ιδίως:

α) περιγραφή του αντικειμένου της σύμβασης, που πρέπει να είναι όσο το δυνατόν λεπτομερέστερη 7

β)

πραγματολογικά στοιχεία, όπως στοιχεία που βρίσκονται στη διάθεση της αναθέτουσας αρχής, περιορισμούς δεσμευτικούς και για την ίδια την αναθέτουσα αρχή σύμφωνα με τους τηρητέους τεχνικούς ή άλλους κανόνες, και υποχρεώσεις που έχουν καθοριστεί από την αναθέτουσα αρχή

γ)

ανάλογα με τη φύση της σύμβασης, προσχέδια μελετών ή εκτελεστικά σχέδια, καθώς και σχέδιο της σύμβασης, εφόσον υπάρχει 7

δ)

γενική τεκμηρίωση που περιλαμβάνει, ιδίως, τις νομοθετικές και κανονιστικές διατάξεις σχετικά με τον τεχνικό τομέα που καλύπτει η σύμβαση, ή οποιαδήποτε άλλη αναφορά διευκολύνει την πρόσβαση σε αυτές τις νομοθετικές και κανονιστικές διατάξεις.

16.4.

Ο προσφέρων εξετάζει προσεκτικά όλες τις οδηγίες, τους όρους, τα έντυπα, τις λεπτομέρειες, τις προδιαγραφές και τα τεχνικά σχέδια που περιέχονται στο τεύχος δημοπράτησης. Ο προσφέρων είναι ο μόνος υπεύθυνος για τις απαντήσεις που δίνει στα ερωτήματα του τεύχους δημοπράτησης και για οποιαδήποτε παράλειψη ή λάθος των απαντήσεών του. Η παράλειψη στοιχείων που απαιτούνται από το τεύχος δημοπράτησης ή η υποβολή προσφοράς που δεν ανταποκρίνεται απόλυτα στο τεύχος δημοπράτησης, είναι υπό ευθύνη του προσφέροντος και μπορεί να οδηγήσει στην απόρριψη της προσφοράς του.

Άρθρο 17

Διευκρινιστικές πληροφορίες για την υποβολή προσφορών

17.1.

Όταν, ύστερα από ερώτημα προσφέροντος ή από άλλη αφορμή, παρέχονται σε έναν προσφέροντα πληροφορίες σχετικά με την εκτελεστέα σύμβαση ή άλλες πληροφορίες που ενδέχεται να επηρεάσουν την

τιμολόγηση της προσφοράς, οι πληροφορίες αυτές ανακοινώνονται γραπτώς από την αναθέτουσα αρχή και στους άλλους προσφέροντες, εφόσον είναι γνωστοί, υπό τον όρο ότι πληροφορίες εμπορικής φύσης σχετικά με τη δυνατότητα αποδοχής εναλλακτικών λύσεων δεν ανακοινώνονται στους άλλους προσφέροντες. Η αναθέτουσα αρχή απαντά μόνο σε διευκρινιστικά ερωτήματα ή αιτήματα που της υποβάλλονται τουλάχιστον 30 ημέρες πριν από τη λήξη της προθεσμίας για την υποβολή των προσφορών.

Άρθρο 18

Τροποποιήσεις του τεύχους της δημοπράτησης

ιΟλες οι τροποποιήσεις που επιφέρει η αναθέτουσα αρχή στο τεύχος της δημοπράτησης κατά το διάστημα της υποβολής των προσφορών ανακοινώνονται αμέσως από την αναθέτουσα αρχή, γραπτώς, σε όλους τους πιθανούς προσφέροντες οι οποίοι έχουν λάβει το τεύχος της δημοπράτησης, και ταυτόχρονα ανακοινώνεται και η οποιαδήποτε τυχόν παράταση της προθεσμίας υποβολής των προσφορών που ενδέχεται να θεωρήσει αναγκαία η αναθέτουσα αρχή προκειμένου να μπορέσουν οι προσφέροντες να λάβουν υπόψη τις τροποποιήσεις αυτές.

ΟΔΗΓΙΕΣ ΓΙΑ ΤΟΥΣ ΠΡΟΣΦΕΡΟΝΤΕΣ

Άρθρο 19

Γλώσσα

Τα έγγραφα της προσφοράς και της σύμβασης καθώς και όλη η αλληλογραφία και τα έγγραφα που έχουν σχέση με αυτά συντάσσονται στη γλώσσα που ορίζεται στις οδηγίες για τους προσφέροντες.

Άρθρο 20

Περιεχόμενα της προσφοράς

20.1.

Η προσφορά που ετοιμάζεται και υποβάλλεται από τον προσφέροντα σύμφωνα με τις οδηγίες που περιέχονται στο τεύχος δημοπράτησης, περιλαμβάνει:

α) το συμπληρωμένο έντυπο της υποβολής προσφοράς και το παράρτημά του 7

β)

την εγγύηση συμμετοχής 7

γ)

την ανάλυση της συνολικής τιμής σε περίπτωση συμβάσεων βάσει συνολικής τιμής ή τον πίνακα τιμών ή/και τον πίνακα προσμετρήσεων σε περίπτωση συμβάσεων βάσει τιμών μονάδας 7

δ)

τις συμπληρωματικές πληροφορίες 7

ε)

τα έγγραφα που παρέχουν αποδείξεις για την αξιοπιστία και τις ικανότητες του προσφέροντος που αναφέρονται στο άρθρο 4, εκτός στην περίπτωση κλειστής διαδικασίας πρόσιλησης προς υποβολή προσφορών με προεπιλογή 7

στ)

τις εγκεκριμένες εναλλακτικές λύσεις, καθώς και οποιαδήποτε άλλα στοιχεία πρέπει να υποβληθούν σύμφωνα με τις οδηγίες προς τους προσφέροντες που περιέχονται στο τεύχος της δημοπράτησης 7

ζ)

όλες τις αναγκαίες πληροφορίες για την εκτίμηση των προσφορών 7

η)

εάν στις οδηγίες για τους προσφέροντες ορίζεται ότι απαιτείται να υπάρχει τεχνική εξυπηρέτηση μετά την πώληση, ένα σημείωμα που να επισημαίνει τον τρόπο με τον οποίο ο προσφέρων θα ανταποκριθεί στην υποχρέωση παροχής αυτής της υπηρεσίας 7

θ)

όπου πρέπει, πρόσθετες εγγυήσεις που προτείνει ο προσφέρων, ιδίως όσον αφορά την προθεσμία εκτέλεσης και την έκταση του έργου 7

ι)

κάθε πληροφορία για τις οποιεσδήποτε μελετώμενες υπεργολαβίες 7

ια)

την ακριβή τιμή της προσφοράς καθώς και τη μέθοδο και το νόμισμα πληρωμής.

20.2.

Για τις συμβάσεις προμηθειών απαιτείται εξυπηρέτηση μετά την πώληση, εκτός εάν η φύση των προμηθειών δεν δικαιολογεί την υπηρεσία αυτή. Στην περίπτωση που η αναθέτουσα αρχή απαιτεί την ύπαρξη εξυπηρέτησης μετά την πώληση:

α) η ειδική συγγραφή υποχρεώσεων πρέπει να καθορίζει τις προϋποθέσεις και τις λεπτομέρειες εφαρμογής της εξυπηρέτησης αυτής, καθώς και τη διάρκειά της 7

β)

ο επιλεγής προσφέρων οργανώνει στο κράτος της αναθέτουσας αρχής την απαιτούμενη εξυπηρέτηση μετά την πώληση, εκτός αν αυτό δεν δικαιολογείται από τη φύση των προμηθειών ή από τις συνθήκες.

Άρθρο 21

Επιμέρους ενότητες

21.1.

Κατά την εξέταση του τρόπου με τον οποίο μπορεί να εκτελεσθεί ένα έργο, λαμβάνονται υπόψη τα πλεονεκτήματα που μπορεί να παρουσιάζει για οικονομικούς και τεχνικούς λόγους, η κατάτμησή του σε ομοιογενείς ενότητες όσο το δυνατόν μεγαλύτερες.

21.2.

Όταν ένα έργο διαιρείται σε επί μέρους ενότητες, στις οδηγίες για τους προσφέροντες πρέπει να αναφέρονται:

α)

ο αριθμός των ενοτήτων 7

β)

η φύση, η θέση και το μέγεθος κάθε ενότητας,

και

γ)

όπου πρέπει, ο ελάχιστος και ο μέγιστος αριθμός ενοτήτων για τις οποίες μπορεί να υποβάλει προσφορά ένας προσφέρων.

21.3.

Η διαδικασία υποβολής προσφορών έχει ως εξής:

α)

ο προσφέρων μπορεί να υποβάλει προσφορά για κάθε ενότητα 7

β)

εκτός αν προβλέπεται διαφορετικά στις οδηγίες για τους προσφέροντες, ο προσφέρων μπορεί να συμπεριλάβει στην προσφορά του τη συνολική έκπτωση που παραχωρεί σε περίπτωση συγχώνευσης ορισμένων ή όλων των ενοτήτων για τις οποίες έχει υποβάλει επιμέρους προσφορές 7

γ)

εκτός αν στις οδηγίες για τους προσφέροντες ορίζεται ότι οι ενότητες που κατακυρώνονται στον ίδιο ανάδοχο αποτελούν αντικείμενο ενιαίας σύμβασης, η κάθε ενότητα αποτελεί αντικείμενο ιδιαίτερης σύμβασης 7

δ)

στην περίπτωση που οι ενότητες κατακυρώνονται σε διαφορετικούς προσφέροντες, μπορεί να προβλέπεται στο τεύχος της δημοπράτησης ή στις οδηγίες για τους προσφέροντες ότι ο προσφέρων συγκεκριμένης ενότητας φροντίζει για το συντονισμό όσον αφορά την εκτέλεση όλων των ενοτήτων.

Άρθρο 22

Συνεργασία με τρίτους

22.1.

Για να προωθηθεί η ικανότητα των κρατών ΑΚΕ για τη δημιουργία τεχνικής εξειδίκευσης και τη βελτίωση της τεχνογνωσίας των συμβούλων τους, ενθαρρύνεται η σύσταση δεσμών συνεργασίας μεταξύ γραφείων μελετών, συμβούλων μηχανικών, εμπειρογνωμόνων και οργάνων της ΕΟΚ και των κρατών ΑΚΕ. Για το σκοπό αυτό, η Επιτροπή και τα κράτη ΑΚΕ καταβάλλουν κάθε δυνατή προσπάθεια ώστε:

α)

να ενθαρρύνουν, μέσω προσωρινών ενώσεων, τις υπεργολαβίες ή τη χρησιμοποίηση εμπειρογνωμόνων που είναι υπήκοοι των κρατών ΑΚΕ σε ομάδες που εργάζονται για γραφεία μελετών, συμβούλους μηχανικούς ή όργανα της ΕΟΚ 7

β)

να ενημερώνουν τους προσφέροντες, στο τεύχος της δημοπράτησης, σχετικά με τα κριτήρια επιλογής και τις προτιμήσεις που προβλέπονται στους παρόντες γενικούς όρους, ιδίως δε σχετικά με ό,τι αφορά την ενθάρρυνση της χρησιμοποίησης του ανθρώπινου δυναμικού των κρατών ΑΚΕ.

22.2.

Η αναθέτουσα αρχή μπορεί, στην πρόσκληση προς υποβολή προσφορών ή κατά τη διαπραγμάτευση μιας σύμβασης, να προτείνει στους προσφέροντες τη συνδρομή άλλων επιχειρήσεων ή εθνικών εμπειρογνωμόνων ή συμβούλων κοινής επιλογής. Η συνεργασία αυτή μπορεί να λάβει τη μορφή είτε κοινοπραξίας είτε υπεργολαβίας είτε επιτόπιας μαθητείας εκπαιδευομένων.

22.3.

Όταν η συνεργασία αυτή λαμβάνει τη μορφή:

α)

κοινοπραξίας, εφαρμόζεται το άρθρο 4 παράγραφος 3 στοιχείο β) 7

β)

υπεργολαβίας, εφαρμόζεται το άρθρο 4 παράγραφος 3 στοιχείο στ) 7

γ)

επιτόπιας μαθητείας, οι εκπαιδευόμενοι που προτείνονται από την αναθέτουσα αρχή πρέπει να έχουν μια βασική κατάρτιση που να επιτρέπει την αποτελεσματική συμμετοχή τους στα καθήκοντα της επιτόπιας μαθητείας που έχουν σχέση με την εκτέλεση της σύμβασης. Ο μέγιστος αριθμός εκπαιδευομένων καθορίζεται στην ειδική

συγγραφή υποχρεώσεων. Κατά τον υπολογισμό της αμοιβής ή στις προσφερόμενες τιμές, συνυπολογίζεται και το οποιοδήποτε κόστος υφίσταται ο προσφέρων από την επιτόπια μαθητεία εκπαιδευομένων. Η επιτόπια μαθητεία δεν περιορίζει σε καμία περίπτωση τις υποχρεώσεις του επιλεγέντος προσφέροντος, με τον οποίο έχει συναφθεί η σύμβαση, ούτε συνεπάγεται ευθύνη της αναθέτουσας αρχής ή του επιβλέποντος.

22.4.

Τα συμβαλλόμενα μέρη αναλαμβάνουν την υποχρέωση να συνεργαστούν αμοιβαία και να συμφωνήσουν για τη διαδικασία αυτής της συνεργασίας, και ιδίως για τις ευθύνες που απορρέουν από αυτήν.

Άρθρο 23

Ανεξαρτησία των προσφερόντων

23.1.

Στην περίπτωση συμβάσεων παροχής υπηρεσιών, εάν ο προσφέρων έχει συνάψει νομική σχέση με φυσικά ή νομικά πρόσωπα που θα μπορούσαν να συμμετάσχουν στην εκτέλεση έργων ή στην παροχή προμηθειών, που πρόκειται να καθοριστούν ή να προετοιμαστούν από τις εν λόγω υπηρεσίες, ή εάν διατηρεί μαζί τους ειδικές σχέσεις που ενδέχεται να θέσουν σε κίνδυνο την ανεξαρτησία του, ενημερώνει σχετικά την αναθέτουσα αρχή στην προσφορά του, κατά τη διαπραγμάτευση της σύμβασης ή οποιαδήποτε στιγμή προκύψει τέτοια κατάσταση πριν από την ανάθεση της σύμβασης.

23.2.

Εάν, παρά τις πληροφορίες αυτές, συναφθεί η σύμβαση με τον εν λόγω προσφέροντα, η αναθέτουσα αρχή έχει το δικαίωμα να απαγορεύσει στα συγκεκριμένα φυσικά ή νομικά πρόσωπα να συμμετάσχουν στην εκτέλεση των εν λόγω έργων ή στην παροχή των εν λόγω προμηθειών.

Άρθρο 24

Τιμολόγηση των προσφορών

24.1.

Ο προσφέρων παρέχει τις πληροφορίες που απαιτούνται για την τιμολόγηση σύμφωνα με το τεύχος της δημοπράτησης, πραγματοποιεί τους αναγκαίους αριθμητικούς υπολογισμούς, υπογράφει το έντυπο της υποβολής και το επισυνάπτει στην προσφορά του.

24.2.

Το συνολικό ποσό της προσφοράς σημειώνεται ολογράφως και αριθμητικώς. Όταν υπάρχει διαφορά μεταξύ της τιμής που σημειώνεται με αριθμούς και της τιμής που σημειώνεται ολογράφως, υπερισχύει η τιμή που σημειώνεται ολογράφως. Εφόσον ορίζεται αυτό στις οδηγίες για τους προσφέροντες, σημειώνονται ολογράφως και αριθμητικώς και τα ακόλουθα στοιχεία:

α) η ανάλυση της συνολικής τιμής σε περίπτωση σύμβασης βάσει συνολικής τιμής 7

β)

η κατά μονάδα τιμή για κάθε είδος στον πίνακα προμετρήσεων ή/και τιμών σε περίπτωση σύμβασης βάσει τιμών μονάδας 7

γ)

σε περίπτωση μεικτής σύμβασης, η ανάλυση της συνολικής τιμής κατά μονάδα καθώς και η κατά μονάδα τιμή στον πίνακα προμετρήσεων ή/και τον πίνακα τιμών.

24.3.

Οι τιμές πρέπει να αντιστοιχούν στη σχετική αξία καθενός στοιχείου σε σχέση με το συνολικό ποσό της προσφοράς. Οι τιμές δεν πρέπει να είναι τέτοιες που να διαστρεβλώνουν τη σύγκριση των προσφορών ή να έχουν ως αποτέλεσμα ενδιάμεσες πληρωμές δυσανάλογες σε σχέση με την αξία των εκτελούμενων εργασιών.

24.4.

Τα ποσά των προσφορών εκφράζονται στο εθνικό νόμισμα του κράτους της αναθέτουσας αρχής. Ο προσφέρων μπορεί επιπλέον να εκφράσει την αξία της προσφοράς του είτε σε Ecu είτε στο νόμισμα της χώρας στην οποία βρίσκεται ο εγγεγραμμένος τόπος δραστηριοτήτων του. Ως ισοτιμία για τη μετατροπή λαμβάνεται εκείνη που ισχύει 30 ημέρες πριν από την ημερομηνία κατά την οποία λήγει η προθεσμία υποβολής των προσφορών.

24.5.

Ο προσφέρων μπορεί να ζητήσει στην προσφορά του να πληρωθεί απευθείας στον ίδιο σε ξένο νόμισμα ένα αιτιολογημένο μέρος της, εκφρασμένο ως ποσοστό της τιμής προσφοράς. Η απαιτούμενη αιτιολόγηση εκτιμάται σε συνάρτηση με επαληθεύσιμα στοιχεία όσον αφορά την πραγματική προέλευση των έργων, προμηθειών ή υπηρεσιών που πρόκειται να εκτελεσθούν, καθώς και τις δαπάνες που επιφέρουν.

24.6.

Στην τιμή που υποβάλλει ο προσφέρων πρέπει να λαμβάνονται υπόψη οι εφαρμοστέες φορολογικές ρυθμίσεις όπως ορίζονται στη σύμβαση.

Άρθρο 25

Διάρκεια ισχύος

25.1.

Οι προσφέροντες παραμένουν δεσμευμένοι από την προσφορά τους κατά το διάστημα που έχει ορίσει η αναθέτουσα αρχή σύμφωνα με το άρθρο 13. Οποιαδήποτε προσφορά με μικρότερη διάρκεια ισχύος μπορεί να απορριφθεί από την αναθέτουσα αρχή. Η διάρκεια ισχύος που καθορίζεται από την αναθέτουσα αρχή πρέπει να είναι επαρκής ώστε να επιτρέπει την αξιολόγηση και σύγκριση των προσφορών, τη συγκέντρωση όλων των αναγκαίων αδειών και εγκρίσεων καθώς και την κοινοποίηση της κατακύρωσης της σύμβασης. Η περίοδος ισχύος δεν πρέπει κανονικά να υπερβαίνει τις 120 ημέρες, από την ημερομηνία κατά την οποία λήγει η προθεσμία υποβολής προσφορών, μπορεί όμως να ποικίλλει ανάλογα με τη φύση και την πολυπλοκότητα της σύμβασης.

25.2.

Σε εξαιρετικές περιπτώσεις, πριν από τη λήξη της αρχικής διάρκειας ισχύος της προσφοράς, η αναθέτουσα αρχή μπορεί να ζητήσει από τον προσφέροντα μια συγκεκριμένη παράταση της περιόδου ισχύος. Οι προσφέροντες που δέχονται το αίτημα αυτό δεν υποχρεούνται ούτε επιτρέπεται να τροποποιήσουν την προσφορά τους, οφείλουν όμως να παρατείνουν την ισχύ της εγγύησης συμμετοχής τους αναλόγως. Οι διατάξεις του άρθρου 26 σχετικά με την αποδέσμευση και την κατάπτωση της εγγύησης συμμετοχής εξακολουθούν να ισχύουν και κατά το διάστημα της παράτασης της ισχύος της προσφοράς.

25.3.

Ο επιλεγείς προσφέρων παραμένει δεσμευμένος από την προσφορά του κατά τη διάρκεια ενός επί πλέον

διαστήματος 60 ημερών μετά την παραλαβή της ανακοίνωσης με την οποία ειδοποιείται για την επιλογή του.

Άρθρο 26

Εγγύηση συμμετοχής

26.1.

Εκτός αν προβλέπεται διαφορετικά στις οδηγίες για τους προσφέροντες, οι υποβάλλοντες προσφορά για συμβάσεις έργων και προμηθειών οφείλουν, δίκην αρραβώνος, να παρέχουν μια εγγύηση. Το τεύχος δημοπράτησης καθορίζει το ποσό της εγγύησης αυτής, που δεν μπορεί να είναι μικρότερο από το 1 % του ύψους της προσφοράς, σε καμία περίπτωση όμως δεν υπερβαίνει το 2 %.

26.2.

Η εγγύηση συμμετοχής μπορεί να παρέχεται με τη μορφή τραπεζικής εγγύησης, τραπεζικής επιταγής, ιδιωτικής επιταγής βεβαιωμένης από τράπεζα, ομόλογου ασφαλιστικού ή εγγυητικού φορέα (bond), ανέκκλητης πιστωτικής επιστολής ή κατάθεσης μετρητών στα χέρια της αναθέτουσας αρχής. Όταν η εγγύηση συμμετοχής λαμβάνει τη μορφή τραπεζικής εγγύησης, τραπεζικής επιταγής, ιδιωτικής επιταγής βεβαιωμένης από τράπεζα ή ομόλογου ασφαλιστικού ή εγγυητικού φορέα, παρέχεται από τράπεζα ή ασφαλιστικό ή εγγυητικό φορέα, εγκεκριμένο από την αναθέτουσα αρχή και εγκατεστημένο σε κράτος ΑΚΕ ή κράτος μέλος. Η τραπεζική εγγύηση ή το ομόλογο πρέπει να συμφωνούν απόλυτα με τον τύπο της εγγύησης συμμετοχής που περιλαμβάνεται στο τεύχος της δημοπράτησης ή, σε περίπτωση σύμβασης με απευθείας ανάθεση, στην ειδική συγγραφή υποχρεώσεων. Ανεξάρτητα από τη μορφή που έχει, η εγγύηση οφείλει να είναι ανεξάρτητη και πληρωτέα σε πρώτη ζήτηση και να ισχύει για τουλάχιστον 60 ημέρες μετά τη λήξη του χρόνου ισχύος της προσφοράς.

26.3.

Οποιαδήποτε προσφορά δεν συνοδεύεται από αποδεκτή εγγύηση συμμετοχής μπορεί να απορριφθεί από την αναθέτουσα αρχή.

26.4.

Οι εγγυήσεις συμμετοχής των μη επιλεγέντων προσφερόντων αποδεσμεύονται όταν ανατεθεί η σύμβαση, ή το αργότερο 60 ημέρες από τη λήξη του χρόνου ισχύος των προσφορών, όπως έχει ενδεχομένως παραταθεί σύμφωνα με το άρθρο 25 παράγραφος 2, ανάλογα με το ποια ημερομηνία προηγείται.

26.5.

Η εγγύηση συμμετοχής του επιλεγέντος προσφέροντος αποδεσμεύεται όταν αυτός υπογράψει τη σύμβαση και παράσχει την απαιτούμενη εγγύηση καλής εκτέλεσης, την οποία ζητά η αναθέτουσα αρχή.

26.6.

Η εγγύηση συμμετοχής μπορεί να καταπέσει χωρίς περαιτέρω προειδοποίηση:

α) εάν ο προσφέρων αποσύρει την προσφορά του κατά το χρόνο ισχύος της,

ή

β)

στην περίπτωση του επιλεγέντος αναδόχου, εάν δεν υπογράψει μέσα στην καθορισμένη προθεσμία τη σύμβαση ή εάν δεν παράσχει την απαιτούμενη εγγύηση καλής εκτέλεσης.

Άρθρο 27

Εναλλακτικές προσφορές

27.1.

Εκτός εάν ορίζεται διαφορετικά στις οδηγίες για τους προσφέροντες, οι υποβάλλοντες προσφορά μπορούν να υποβάλουν προσφορές που να βασίζονται σε εναλλακτικές λύσεις. Οι οδηγίες για τους προσφέροντες πρέπει να καθορίζουν τους ενδεχόμενους περιορισμούς, τα κριτήρια σχεδιασμού και τις άλλες απαιτήσεις που ισχύουν για τις εναλλακτικές προσφορές. Εκτός αν ορίζεται διαφορετικά στις οδηγίες για τους προσφέροντες, η υποβολή μιας προσφοράς που βασίζεται σε εναλλακτική λύση προϋποθέτει την υποβολή της προσφοράς που βασίζεται στη λύση της αναθέτουσας αρχής.

27.2.

Οι εναλλακτικές προσφορές δεν επιτρέπεται να παρεκκλίνουν από τις απαιτήσεις των παρόντων γενικών όρων. Οι προσφορές που βασίζονται στα οριζόμενα στο τεύχος της δημοπράτησης και οι προσφορές που βασίζονται σε εναλλακτικές λύσεις αξιολογούνται ταυτόχρονα.

27.3.

Στις οδηγίες για τους προσφέροντες πρέπει να αναφέρεται κατά πόσον ο προσφέρων που υποβάλλει εναλλακτική λύση είναι υπεύθυνος για το σχεδιασμό της λύσης αυτής και, εάν είναι, πρέπει να καθορίζονται ειδικές διαδικασίες ιδίως για τον έλεγχο, την αναθεώρηση και την έγκριση.

27.4.

Η υποβολή μιας εναλλακτικής λύσης πρέπει να περιλαμβάνει:

α) μια ιδιαίτερη προσφορά για την εναλλακτική λύση 7

β)

μια παρουσίαση των πλεονεκτημάτων της εναλλακτικής λύσης έναντι της λύσης της αναθέτουσας αρχής, όπου συμπεριλαμβάνονται οι αιτιολογίες εκφρασμένες αριθμητικά για κάθε οικονομικό πλεονέκτημα 7

γ)

ένα σχέδιο των τροποποιήσεων που επιβάλλεται να επέλθουν στις τεχνικές διατάξεις της ειδικής συγγραφής υποχρεώσεων λόγω της εναλλακτικής λύσης 7

δ)

τα τεχνικά σχέδια και τις προδιαγραφές που προβλέπονται από τη λύση της αναθέτουσας αρχής και δεν επηρεάζονται από την εναλλακτική λύση 7

ε)

τα τεχνικά σχέδια και τις προδιαγραφές που επηρεάζονται από την εναλλακτική λύση 7

στ)

ένα τεχνικό σημείωμα σχετικά με την όλη σύλληψη της εναλλακτικής λύσης και, όπου απαιτείται, τεχνικά σχέδια και υπολογισμοί 7

ζ)

για τις συμβάσεις βάσει συνολικής τιμής, μια ανάλυση της συνολικής τιμής κατά στοιχεία, όπως τροποποιείται με την εναλλακτική λύση 7

η)

για τις συμβάσεις βάσει τιμών μονάδας, έναν πίνακα προμετρήσεων ή/και έναν πίνακα τιμών, όπως τροποποιούνται με την εναλλακτική λύση.

Άρθρο 28

Επίσκεψη πριν από την υποβολή της προσφοράς

28.1.

Καλόν είναι ο προσφέρων να επισκέπτεται και να εξετάζει τον τόπο όπου πρόκειται νε εκτελεσθεί η

σύμβαση και την ευρύτερη περιοχή γύρω από αυτόν και να συγκεντρώνει για λογαριασμό του και με δική

του ευθύνη όλες τις αναγκαίες πληροφορίες για την προετοιμασία της προσφοράς και τη σύναψη της σύμβασης. Τα έξοδα επίσκεψης στον τόπο εκτέλεσης της σύμβασης βαρύνουν τον προσφέροντα.

28.2.

Η αναθέτουσα αρχή χορηγεί, για το σκοπό της εξέταση αυτής, εφόσον είναι δυνατό, στον προσφέροντα και σε οποιονδήποτε υπάλληλό του ή εκπρόσωπό του, άδεια εισόδου στον τόπο εκτέλεσης της σύμβασης, υπό τον όρο ότι ο προσφέρων, οι υπάλληλοί του ή οι εκπρόσωποί του απαλλάσσουν και αποζημιώνουν την αναθέτουσα αρχή, τους υπαλλήλους της και τους εκπροσώπους της από οποιαδήποτε σχετική ευθύνη. Κατά συνέπεια, ο προσφέρων θεωρείται υπεύθυνος για κάθε τραυματισμό (θανατηφόρο ή άλλο), απώλεια περιουσιακών στοιχείων ή ζημία που δεν θα είχε προκύψει αν δεν παρεχόταν η άδεια αυτή.

28.3.

Με την επιφύλαξη των νομοθετικών και κανονιστικών διατάξεων του κράτους της αναθέτουσας αρχής σχετικά με τη μετανάστευση, το ενδιαφερόμενο κράτος ΑΚΕ χορηγεί άδεια εισόδου σε κάθε πρόσωπο που τεκμηριώνει το δικαίωμα συμμετοχής του στο διαγωνισμό σύμφωνα με το άρθρο 4, ή σε κάθε εκπρόσωπο του προσώπου αυτού, για το σκοπό της πραγματοποίησης επισκέψεων που θα τον βοηθήσουν στην προετοιμασία της προσφοράς του. Η άδεια αυτή λήγει την επόμενη της λήξης της περιόδου ισχύος της προσφοράς.

Άρθρο 29

Υπογραφή των προσφορών

29.1.

Η προσφορά υπογράφεται από τον προσφέροντα ή τον πληρεξούσιό του όπως ορίζεται στις οδηγίες για τους προσφέροντες. Καταρτίζεται σε ένα μοναδικό πρωτότυπο που φέρει την ένδειξη «πρωτότυπο». Ο αριθμός των αντιγράφων που πρέπει να παράσχει ο προσφέρων ορίζεται στις οδηγίες για τους προσφέροντες. Τα αντίγραφα υπογράφονται κατά τον ίδιο τρόπο όπως το πρωτότυπο και φέρουν την ένδειξη «αντίγραφο».

29.2.

Η προσφορά που υποβάλλεται από πληρεξούσιο πρέπει να αναφέρει το όνομα ή τα ονόματα του εντολέα ή των εντολέων για λογαριασμό των οποίων ενεργεί. Κάθε πληρεξούσιος μπορεί να εκπροσωπεί μόνον έναν προσφέροντα. Οι πληρεξούσιοι επισυνάπτουν στην προσφορά τη συμβολαιογραφική ή άλλη πράξη που τους εξουσιοδοτεί να ενεργούν για λογαριασμό των προσφερόντων. Οι υπογραφές που τίθενται σε μια ιδιωτική πράξη πρέπει να επικυρώνονται σύμφωνα με την εθνική νομοθεσία του κράτους του εντολέα.

29.3.

Όταν η προσφορά υποβάλλεται από κοινοπραξία ή consortium δύο ή περισσοτέρων προσώπων, η προσφορά πρέπει να είναι ενιαία ώστε να οδηγήσει σε ενιαία σύμβαση, υπογράφεται δε από κάθε ένα από τα εν λόγω πρόσωπα και όλα αυτά τα πρόσωπα δεσμεύονται από κοινού και εις ολόκληρον από την

προσφορά και από τη σύμβαση που θα συναφθεί

ενδεχομένως σύμφωνα με τη νομοθεσία του κράτους της αναθέτουσας αρχής, και ορίζουν ένα εξ

αυτών ως εκπρόσωπο ο οποίος είναι αρμόδιος να δεσμεύει την κοινοπραξία ή το consortium έναντι της αναθέτουσας αρχής. Η σύνθεση ή η σύσταση της κοινοπραξίας ή του consortium δεν επιτρέπεται να μεταβληθεί χωρίς προηγούμενη γραπτή συναίνεση της αναθέτουσας αρχής.

29.4.

Η προσφορά μπορεί να υπογραφεί από τον εκπρόσωπο της κοινοπραξίας ή του consortium μόνον αν αυτός έχει έγγραφη ρητή προς τούτο εξουσιοδότηση από τα μέλη της κοινοπραξίας ή του consortium, και έχουν επισυναφθεί στην προσφορά οι συμβολαιογραφικές ή άλλες πράξεις με τις οποίες παρέχεται η εξουσιοδότηση αυτή. Όλες οι υπογραφές που τίθενται στις εξουσιοδοτήσεις πρέπει να επικυρώνονται σύμφωνα με τις εθνικές, νομοθετικές και κανονιστικές διατάξεις καθενός από τα μέλη της κοινοπραξίας ή του consortium, όπως και τα πληρεξούσια που βεβαιώνουν γραπτώς ότι οι υπογράφοντες την προσφορά εξουσιοδοτούνται να αναλαμβάνουν υποχρεώσεις εξ ονόματος των μελών της κοινοπραξίας ή του consortium. Κάθε μέλος της κοινοπραξίας αυτής ή του consortium οφείλει να παρέχει τις απαιτούμενες αποδείξεις σύμφωνα με το άρθρο 4 σαν να είναι αυτό το ίδιο ο προσφέρων.

29.5.

Η πλήρης προσφορά δεν πρέπει να περιέχει τροποποιήσεις, σημειώσεις ή διαγραφές, εκτός από εκείνα που γίνονται σε συμμόρφωση προς οδηγίες που εξέδωσε η αναθέτουσα αρχή ή που είναι αναγκαία για τη διόρθωση λαθών του προσφέροντος. Οι τροποποιήσεις και οι διορθώσεις πρέπει να μονογράφονται από το πρόσωπο ή τα πρόσωπα που υπογράφουν την προσφορά.

29.6.

Εκτός από την περίπτωση των επί μέρους ενοτήτων σύμφωνα με το άρθρο 21 και των εναλλακτικών προσφορών σύμφωνα με το άρθρο 27, κάθε προσφέρων μπορεί να υποβάλει μία μόνο προσφορά. Κανείς προσφέρων δεν μπορεί να συμμετάσχει υπό οποιαδήποτε ιδιότητα στην προσφορά άλλου προσφέροντος για την ίδια σύμβαση.

ΥΠΟΒΟΛΗ ΤΩΝ ΠΡΟΣΦΟΡΩΝ

Άρθρο 30

Προθεσμία υποβολής

30.1.

Οι προσφορές πρέπει να περιέρχονται στην αναθέτουσα αρχή στη διεύθυνση και το αργότερο την ημερομηνία και ώρα που ορίζονται σύμφωνα με το άρθρο 13. Κατά τον καθορισμό αυτής της ημερομηνίας, η αναθέτουσα αρχή πρέπει να βεβαιώνεται ότι το παρεχόμενο χρονικό διάστημα είναι επαρκές, λαμβανομένων υπόψη της φύσης, του μεγέθους, της πολυπλοκότητας και του τόπου του εκτελεστέου σχεδίου, καθώς και άλλων σχετικών παραγόντων. Η προθεσμία αυτή πάντως δεν θα είναι μικρότερη από 90 ημέρες όταν πρόκειται για ανοικτή πρόσκληση προς υποβολή προσφορών.

30.2.

Η αναθέτουσα αρχή μπορεί, κατά την κρίση της, να παρατείνει την προθεσμία υποβολής των προσφορών που αναφέρεται στο άρθρο 30 παράγραφος 1 τροποποιώντας το τεύχος της δημοπράτησης, σύμφωνα με

το άρθρο 18, οπότε όλα τα προηγούμενα δικαιώματα και υποχρεώσεις της αναθέτουσας αρχής και των προσφερόντων, που υπόκεινταν στην προθεσμία αυτή, υπόκεινται πλέον στην παραταθείσα προθεσμία. Στην περίπτωση που ένας προσφέρων ασκήσει το δικαίωμα ανάκλησης αφού ειδοποιηθεί για την παράταση, η προσφορά που έχει υποβάλει του επιστρέφεται και η εγγύηση συμμετοχής του αποδεσμεύεται μετά την αποσφράγιση των προσφορών.

30.3.

Οι προσφορές που περιέρχονται στην αναθέτουσα αρχή μετά τη λήξη της προθεσμίας για την παραλαβή των προσφορών, όπως καθορίστηκε από την αναθέτουσα αρχή, σύμφωνα με το άρθρο 13 παράγραφος 4 στοιχείο ζ) και το άρθρο 18 απορρίπτονται και επιστρέφονται στους προσφέροντες μετά την αποσφράγιση των προσφορών.

Άρθρο 31

Σφράγιση και επισήμανση των φακέλων

31.1.

Η προσφορά, τα παραρτήματά της όπως προβλέπονται στις οδηγίες για τους προσφέροντες και τα δικαιολογητικά που αναφέρονται στο άρθρο 4, τοποθετούνται σε σφραγισμένο, χωρίς διακριτικά σημεία, φάκελο, στον οποίο αναγράφονται μόνον:

α) η διεύθυνση που αναφέρεται στην προκήρυξη της πρόσκλησης προς υποβολή προσφορών ή στην πρόσκληση προς υποβολή προσφορών 7

β)

τα στοιχεία της προκήρυξης της πρόσκλησης προς υποβολή προσφορών βάσει της οποίας υποβάλλεται η προσφορά 7

γ)

ενδεχομένως, οι αριθμοί των ενοτήτων για τις οποίες υποβάλλεται

και

δ)

η ένδειξη «να ανοιχθεί μόνο κατά την αποσφράγιση των προσφορών», γραμμένη στη γλώσσα του τεύχους δημοπράτησης.

31.2.

Οι οδηγίες για τους προσφέροντες καθορίζουν σε κάθε περίπτωση αν η πρόταση για τις τιμές θα τοποθετηθεί στον ίδιο φάκελο με την τεχνική πρόταση ή σε χωριστό φάκελο. Στη δεύτερη περίπτωση, η πρόταση για τις τιμές τοποθετείται σε χωριστό αναγνωρίσιμο φάκελο με την ένδειξη «Τιμή της προσφοράς», ο οποίος σφραγίζεται και τοποθετείται, μαζί με την τεχνική πρόταση, στο φάκελο που αναφέρεται στο άρθρο 31 παράγραφος 1.

Άρθρο 32

Ανακλήσεις και τροποποιήσεις

32.1.

Κάθε προσφέρων μπορεί να τροποποιεί ή να ανακαλεί την προσφορά του πριν από τη λήξη της προθεσμίας που αναφέρεται στο άρθρο 30 παράγραφος 3, υπό τον όρο ότι έχει ειδοποιήσει γραπτώς την αναθέτουσα αρχή για την τροποποίηση ή την ανάκληση αυτή πριν από τη λήξη της εν λόγω προθεσμίας.

32.2.

Οι ειδοποιήσεις σχετικά με την τροποποίηση ή ανάκληση των προσφορών ετοιμάζονται, σφραγίζονται, επισημαίνονται και αποστέλλονται σύμφωνα με τις διατάξεις του άρθρου 31. Οι ειδοποιήσεις ανάκλησης μπορούν επίσης να επιδίδονται ή να αποστέλλονται τηλετυπικώς ή τηλεγραφικώς, ή με τηλεαντίγραφο, πρέπει όμως να αποστέλλεται παράλληλα, προς επιβεβαίωση, και ένα ενυπόγραφο αντίγραφο το οποίο θα φέρει σφραγίδα ταχυδρομείου με ημερομηνία όχι μεταγενέστερη εκείνης κατά την οποία λήγει η προθεσμία για την υποβολή των προσφορών. Οι ανακλήσεις γίνονται άνευ όρων και τερματίζουν την περαιτέρω συμμετοχή στη διαδικασία της υποβολής των προσφορών.

32.3.

Με την επιφύλαξη του άρθρου 34 παράγραφος 1, καμία προσφορά δεν μπορεί να τροποποιηθεί μετά τη λήξη της προθεσμίας που αναφέρεται στο άρθρο 30 παράγραφος 3.

32.4.

Καμία προσφορά δεν μπορεί να ανακληθεί στο μεσοδιάστημα από τη λήξη της προθεσμίας που αναφέρεται στο άρθρο 30 παράγραφος 3 μέχρι το τέλος του χρόνου ισχύος της προσφοράς. Η ανάκληση μιας προσφοράς κατά το διάστημα αυτό μπορεί να έχει ως αποτέλεσμα την κατάπτωση της εγγύησης συμμετοχής.

ΕΞΕΤΑΣΗ ΤΩΝ ΠΡΟΣΦΟΡΩΝ

Άρθρο 33

Αποσφράγιση των προσφορών

33.1.

Οι προσφορές μόλις παραληφθούν, καταχωρούνται σε ένα ειδικό πρωτόκολλο σύμφωνα με τη σειρά εισόδου τους. Ο αριθμός πρωτοκόλλου καθώς και η ημερομηνία και ο χρόνος εισόδου αναγράφονται στο φάκελο. Οι φάκελοι πρέπει να παραμένουν σφραγισμένοι και να φυλάσσονται σε ασφαλές μέρος μέχρις ότου αποσφραγισθούν σύμφωνα με τους όρους που αναφέρονται στο άρθρο 33 παράγραφος 2 και το άρθρο 33 παράγραφος 3.

33.2.

Κατά τη δημόσιο αποσφράγιση των προσφορών, πρέπει να ανακοινώνονται τα ονόματα των προσφερόντων, οι τιμές των προσφορών, οι γραπτές ειδοποιήσεις για την τροποποίηση και ανάκληση προσφορών, η ύπαρξη της απαιτούμενης εγγύησης συμμετοχής καθώς και οποιαδήποτε άλλα στοιχεία που η αναθέτουσα αρχή ενδέχεται να θεωρήσει ως αρμόζοντα. Στην περίπτωση συστήματος με δύο φακέλους, όπως προβλέπει το άρθρο 31 παράγραφος 2, πρέπει να τονίζεται στην ανακοίνωση ότι δεν έχει αποσφραγισθεί κανένας φάκελος τιμών.

33.3.

Η αποσφράγιση και η εξέταση των προσφορών γίνεται σύμφωνα με τους κανόνες των συγκεκριμένων κρατών ΑΚΕ και της σύμβασης, και με αυτήν εξακριβώνεται αν οι προσφορές είναι πλήρεις, αν έχει παρασχεθεί η απαιτούμενη εγγύηση συμμετοχής, αν τα έγγραφα έχουν υπογραφεί κανονικά και γενικά αν είναι εντάξει οι προσφορές.

33.4.

Οι φάκελοι που φέρουν την ένδειξη «Τιμή της προσφοράς» σύμφωνα με το άρθρο 31 δεν αποσφραγίζονται έως ότου ολοκληρωθούν οι εργασίες αξιολόγησης των προσφορών, όσον αφορά τα υπόλοιπα στοιχεία τους εκτός από την τιμή.

33.5.

Μόνον οι προσφορές που περιέχονται στους φακέλους που έχουν παραληφθεί εντός της προθεσμίας για την παραλαβή των προσφορών λαμβάνονται υπόψη κατά την αξιολόγηση.

33.6.

Η αναθέτουσα αρχή συντάσσει, για το δικό της αρχείο, τα πρακτικά των εργασιών αποσφράγισης των προσφορών, στα οποία συμπεριλαμβάνονται τα στοιχεία που ανακοινώθηκαν στους παρόντες σύμφωνα με το άρθρο 33 παράγραφος 2.

33.7.

Μετά τη δημόσια αποσφράγιση των προσφορών, στοιχεία σχετικά με την εξέταση, την αποσαφήνιση, την αξιολόγηση και τη σύγκριση των προσφορών καθώς και τις συστάσεις όσον αφορά την κατακύρωση της σύμβασης, δεν κοινοποιούνται στους προσφέροντες ή σε άλλα πρόσωπα που δεν ενέχονται επισήμως στη διαδικασία αυτή.

33.8.

Οποιαδήποτε προσπάθεια εκ μέρους προσφέροντος να επηρεάσει την αναθέτουσα αρχή κατά τη διαδικασία εξέτασης, αποσαφήνισης, αξιολόγησης και σύγκρισης των προσφορών καθώς και όσον αφορά τις αποφάσεις που έχουν σχέση με την κατακύρωση της σύμβασης, επιφέρει την απόρριψη της προσφοράς αυτού του προσφέροντος.

33.9.

Ο Εκπρόσωπος παρίσταται στην αποσφράγιση των προσφορών, και παραλαμβάνει αντίγραφο κάθε προσφοράς.

Άρθρο 34

Αξιολόγηση των προσφορών

34.1.

Προκειμένου να διευκολυνθεί η εξέταση, αξιολόγηση και σύγκριση των προσφορών, η αναθέτουσα αρχή μπορεί να ζητήσει από κάθε προσφέροντα διευκρινίσεις σχετικά με την προσφορά του, συμπεριλαμβανομένων αναλύσεων των κατά μονάδα τιμών. Η αίτηση διευκρινίσεων και η απάντηση υποβάλλονται γραπτώς και κοινοποιούνται με οποιοδήποτε από τα μέσα που αναφέρονται στο άρθρο 12, όμως καμιά μεταβολή της τιμής ή του περιεχομένου της προσφοράς δεν μπορεί να επιδιωχθεί, προσφερθεί ή επιτραπεί εκτός των μεταβολών που απαιτούνται προς διόρθωση αριθμητικών λαθών που διαπιστώθηκαν από την αναθέτουσα αρχή κατά την αξιολόγηση των προσφορών σύμφωνα με το άρθρο 34 παράγραφος 7.

34.2.

Προτού προβεί στην αναλυτική αξιολόγηση των προσφορών, η αναθέτουσα αρχή εξακριβώνει κατά πόσον η κάθε προσφορά είναι κατ' ουσία παραδεκτή σύμφωνα με τις απαιτήσεις του τεύχους της δημοπράτησης.

34.3.

Για τους σκοπούς του άρθρου 34, νοείται ως παραδεκτή προσφορά κάθε προσφορά που είναι σύμφωνη με όλους τους όρους, προϋποθέσεις και προδιαγραφές του τεύχους της δημοπράτησης χωρίς σημαντικές αποκλίσεις ή περιορισμούς. Ως σημαντικές αποκλίσεις ή περιορισμοί νοούνται οι αποκλίσεις και οι περιορισμοί που επηρεάζουν την έκταση, την ποιότητα ή την εκτέλεση της σύμβασης, ή οι οποίες δεν συμβιβάζονται, κατά οποιονδήποτε ουσιαστικό τρόπο, με το περιεχόμενο του τεύχους της δημοπράτησης, ή περιορίζουν τα δικαιώματα της αναθέτουσας αρχής ή τις υποχρεώσεις του προσφέροντος

σύμφωνα με τη σύμβαση, και θίγουν αθέμιτα την ανταγωνιστική θέση προσφερόντων που έχουν υποβάλει παραδεκτές προσφορές.

34.4.

Αν μία προσφορά δεν είναι παραδεκτή σύμφωνα με το τεύχος της δημοπράτησης, απορρίπτεται από την αναθέτουσα αρχή και δεν είναι δυνατόν να καταστεί εκ των υστέρων παραδεκτή με διόρθωση ή εξάλειψη της απαράδεκτης απόκλισης ή περιορισμού.

34.5.

Οι προσφορές που κρίνονται παραδεκτές αξιολογούνται από τεχνική άποψη για να διαπιστωθεί αν συμφωνούν με το τεύχος της δημοπράτησης και τις διατάξεις του άρθρου 36 και έπειτα κατατάσσονται βάσει των τεχνικών τους προσόντων. Στην ειδική συγγραφή υποχρεώσεων προσδιορίζονται, ενδεχομένως, λεπτομερή κριτήρια για την τεχνική αξιολόγηση.

34.6.

Μετά την ολοκλήρωση της τεχνικής αξιολόγησης, οι προσφορές οι οποίες είναι τεχνικά παραδεκτές, σύμφωνα με το άρθρο 34 παράγραφος 5, αξιολογούνται από οικονομική άποψη. Η σύγκριση των προσφορών γίνεται στο εθνικό νόμισμα.

34.7.

Οι προσφορές που κρίνονται παραδεκτές ελέγχονται από την αναθέτουσα αρχή για τυχόν αριθμητικά λάθη στους υπολογισμούς και στις αθροίσεις. Τα λάθη αυτά διορθώνονται από την αναθέτουσα αρχή, ως εξής:

α) όταν υπάρχει διαφορά μεταξύ των ποσών που εκφράζονται και αριθμητικά και ολογράφως, υπερισχύει το ποσό που εκφράζεται ολογράφως

και

β)

με εξαίρεση τις συμβάσεις βάσει συνολικής τιμής, όταν υπάρχει διαφορά μεταξύ της κατά μονάδα τιμής και του συνολικού ποσού που προκύπτει από τον πολλαπλασιασμό της κατά μονάδα τιμής επί την ποσότητα, υπερισχύει η αναφερόμενη κατά μονάδα τιμή, εκτός αν κατά τη γνώμη της αναθέτουσας αρχής είναι προφανές ότι έχει γίνει λάθος στην τιμή μονάδας, οπότε υπερισχύει το αναφερόμενο συνολικό ποσό και διορθώνεται η κατά μονάδα τιμή από την αναθέτουσα αρχή.

34.8.

Το ποσό που αναφέρεται στην προσφορά, διορθωμένο, αν χρειάζεται, από την αναθέτουσα αρχή, σύμφωνα με το άρθρο 34 παράγραφος 7, θεωρείται ότι δεσμεύει τον προσφέροντα. Στην περίπτωση που ο προσφέρων δεν δέχεται το διορθωμένο ποσό της προσφοράς, η προσφορά του απορρίπτεται.

34.9.

Μετά την πλήρη αξιολόγηση των προσφορών σύμφωνα με τις διατάξεις του άρθρου 34, οι παραδεκτές προσφορές χωρίζονται σε προσφορές που υποβάλλονται από προσφέροντες που μπορούν να τύχουν προτίμησης σύμφωνα με το άρθρο 9, και σε προσφορές που υποβάλλονται από άλλους προσφέροντες. Για τους σκοπούς αποκλειστικά της περαιτέρω αξιολόγησης και σύγκρισης των προσφορών, οι τιμές προσφοράς, διορθωμένες όπου χρειάζεται, των προσφερόντων οι οποίοι δεν τυγχάνουν προτίμησης, προσαυξάνονται κατά ένα ποσοστό ίσο με το περιθώριο προτίμησης. Οι περαιτέρω λεπτομέρειες των διαδικασιών που χρησιμοποιούνται κατά την εφαρμογή του άρθρου 9 σχετικά με τα περιθώρια προτίμησης, καθορίζονται από την αναθέτουσα αρχή στο τεύχος της δημοπράτησης.

34.10.

Οι εργασίες αξιολόγησης καταγράφονται σε δεόντως υπογεγραμμένα πρακτικά που δεν επιτρέπεται να λάβουν δημοσιότητα ή να ανακοινωθούν σε κανένα προσφέροντα. Αποστέλλεται αντίγραφο των πρακτικών αυτών στον Εκπρόσωπο.

Άρθρο 35

Ακύρωση της διαδικασίας υποβολής προσφορών

35.1.

Η αναθέτουσα αρχή μπορεί, πριν από την κατακύρωση της σύμβασης, χωρίς με αυτό να αναλαμβάνει οποιαδήποτε υποχρέωση έναντι των προσφερόντων και ανεξάρτητα από το στάδιο οποιασδήποτε διαδικασίας, που οδηγεί στη σύναψη της σύμβασης:

α) είτε να αποφασίσει να ακυρώσει τη διαδικασία υποβολής προσφορών σύμφωνα με το άρθρο 35 παράγραφος 2, είτε να διατάξει την επανάληψη της διαδικασίας, εν ανάγκη, χρησιμοποιώντας διαφορετική μέθοδο,

είτε

β) στην περίπτωση που το σχέδιο υποδιαιρείται σε ενότητες, να κατακυρώσει ορισμένες μόνο από τις ενότητες αυτές και να αποφασίσει, ενδεχομένως, ότι οι υπόλοιπες θα αποτελέσουν αντικείμενο άλλης προσφοράς ή άλλων προσφορών, εν ανάγκη, χρησιμοποιώντας διαφορετική μέθοδο.

35.2.

Η ακύρωση της διαδικασίας υποβολής προσφορών από την αναθέτουσα αρχή είναι δυνατή στις ακόλουθες περιπτώσεις:

α)

όταν καμία προσφορά δεν είναι παραδεκτή σύμφωνα με τον φάκελο δημοπράτησης 7

β)

όταν καμία προσφορά δεν ικανοποιεί τα κριτήρια για την κατακύρωση της σύμβασης όπως αναφέρονται στο άρθρο 36 7

γ)

όταν έχουν μεταβληθεί ουσιαστικά τα οικονομικά ή τεχνικά δεδομένα του σχεδίου 7

δ)

όταν έκτακτες περιστάσεις καθιστούν αδύνατη την κανονική εκτέλεση της σύμβασης 7

ε)

όταν οι τιμές όλων των υποβληθεισών προσφορών υπερβαίνουν τους οικονομικούς πόρους που έχει αποφασιστεί να διατεθούν για τη σύμβαση 7

στ)

όταν οι υποβληθείσες προσφορές πάσχουν από ουσιώδη ελαττώματα τα οποία εμποδίζουν την κανονική λειτουργία των δυνάμεων της αγοράς,

ή

ζ)

όταν δεν υπήρξε ανταγωνισμός.

35.3.

Σε περίπτωση ακύρωσης της διαδικασίας υποβολής προσφορών, οι προσφέροντες που εξακολουθούν να δεσμεύονται από τις προσφορές τους ενημερώνονται σχετικά από την αναθέτουσα αρχή. Οι προσφέροντες αυτοί δεν δικαιούνται να αξιώσουν αποζημίωση, δικαιούνται όμως την άμεση αποδέσμευση των εγγυήσεων συμμετοχής.

35.4.

Όταν η ακύρωση της διαδικασίας υποβολής προσφορών προκαλείται από περιστάσεις που δεν επιβάλλουν την αποσφράγιση των προσφορών, οι κλειστοί και σφραγισμένοι φάκελοι που περιέχουν τυχόν τιμές και άλλα στοιχεία της προσφοράς, επιστρέφονται στους προσφέροντες με δικά τους έξοδα.

ΚΑΤΑΚΥΡΩΣΗ ΤΗΣ ΣΥΜΒΑΣΗΣ

Άρθρο 36

Επιλογή

36.1.

Η αναθέτουσα αρχή κατακυρώνει τη σύμβαση στον προσφέροντα:

α) του οποίου η προσφορά έχει κριθεί παραδεκτή σύμφωνα με το τεύχος δημοπράτησης 7

β)

όσον αφορά τις συμβάσεις έργων και προμηθειών, στον προσφέρονται που έχει υποβάλει την οικονομικά πλεονεκτικότερη προσφορά, συνεκτιμώντας, μεταξύ άλλων:

iii) την τιμή και τις δαπάνες λειτουργίας και συντήρησης,

iii) τα προσόντα των προσφερόντων και τις εγγυήσεις που παρέχουν καθώς και τα τεχνικά προσόντα της προσφοράς, συμπεριλαμβανομένης της παροχής εξυπηρέτησης μετά την πώληση στο κράτος ΑΚΕ,

iii) τη φύση καθώς και τους όρους και τις προθεσμίες εκτέλεσης της συμβάσεως και την προσαρμογή στις τοπικές συνθήκες 7

γ)

όσον αφορά τις συμβάσεις παροχής υπηρεσιών, στον προσφέροντα ο οποίος υποβάλλει την πλεονεκτικότερη προσφορά, λαμβάνοντας υπόψη, μεταξύ άλλων, την τιμή, την τεχνική αξία της προσφοράς, την οργάνωση και τη μεθοδολογία που προτείνει ο προσφέρων για την παροχή των υπηρεσιών καθώς και την ικανότητα, την ανεξαρτησία και την ετοιμότητα προς εργασία του προτεινόμενου προσωπικού.

36.2.

Όταν δύο προσφορές αναγνωρίζονται ως ισοδύναμες βάσει των προαναφερομένων κριτηρίων, δίνεται προτίμηση:

α) στον προσφέροντα κράτους ΑΚΕ,

ή

β)

αν δεν υπάρχει τέτοια προσφορά, στον προσφέροντα ο οποίος:

iii) επιτρέπει την καλύτερη δυνατή χρησιμοποίηση των φυσικών και ανθρώπινων πόρων των κρατών ΑΚΕ,

ή

iii) παρέχει τις μεγαλύτερες δυνατότητες υπεργολαβιών για εταιρείες, επιχειρήσεις ή φυσικά πρόσωπα των κρατών ΑΚΕ,

ή

iii) είναι consortium φυσικών προσώπων, εταιρειών και επιχειρήσεων των κρατών ΑΚΕ και των κρατών μελών της ΕΟΚ.

36.3.

Η αναθέτουσα αρχή:

α) ολοκληρώνει την αξιολόγηση των προσφορών εντός της προθεσμίας ισχύος των προσφορών, λαμβάνοντας υπόψη το χρονικό διάστημα που απαιτείται για την έγκριση της σύμβασης 7

β)

διαβιβάζει τα αποτελέσματα της εξέτασης των προσφορών και πρόταση για την ανάθεση της σύμβασης στον Εκπρόσωπο.

36.4.

Ο Εκπρόσωπος:

α) εγκρίνει, εντός 30 ημερών, την πρόταση της αναθέτουσας αρχής για την ανάθεση της σύμβασης όσον αφορά:

ιιi) τις συμβάσεις με απευθείας ανάθεση,

ιii) τις συμβάσεις παροχής υπηρεσιών,

iii) τις συμβάσεις που αφορούν βοήθεια έκτακτης ανάγκης,

και

iiv) τις συμβάσεις που συνάπτονται με ταχεία διαδικασία, προκειμένου για συμβάσεις έργων αξίας κάτω των πέντε εκατομμυρίων Ecu και για συμβάσεις προμηθειών αξίας κάτω του ενός εκατομμυρίου Ecu 7

β)

εγκρίνει, εντός 30 ημερών, την πρόταση της αναθέτουσας αρχής για την ανάθεση σύμβασης που δεν καλύπτεται από το άρθρο 36 παράγραφος 4 στοιχείο α), εφόσον πληρούνται οι εξής προϋποθέσεις: η επιλεγείσα προσφορά είναι η χαμηλότερη από αυτές που ανταποκρίνονται στις απαιτήσεις του τεύχους της δημοπράτησης, είναι σύμφωνη προς τα κριτήρια επιλογής του εν λόγω τεύχους και δεν υπερβαίνει το ποσό που προορίζεται για τη σύμβαση 7

γ)

εφόσον δεν πληρούνται οι προϋποθέσεις που αναφέρονται στο άρθρο 36 παράγραφος 4 στοιχείο β), διαβιβάζει την πρόταση για την ανάθεση της σύμβασης στην Επιτροπή, η οποία αποφασίζει σχετικά εντός 60 ημερών από την παραλαβή της πρότασης από τον εκπρόσωπο. Αν η τιμή της επιλεγείσας προσφοράς υπερβαίνει το ποσό που προορίζεται για τη σύμβαση, η Επιτροπή, δινοντας την έγκρισή της για την ανάθεση, αναλαμβάνει τις απαιτούμενες οικονομικές δεσμεύσεις.

Άρθρο 37

Κοινοποίηση της κατακύρωσης

37.1.

Η αναθέτουσα αρχή, πριν από τη λήξη της προθεσμίας ισχύος των προσφορών, ειδοποιεί γραπτώς τον επιλεγέντα προσφέροντα ότι η προσφορά του έγινε δεκτή.

37.2.

Αν δεν προβλέπει δαφορετικά το τεύχος της δημοπράτησης, στην περίπτωση συμβάσεων έργων και προμηθειών, μόλις ο επιλεγείς προσφέρων παράσχει εγγύηση καλής εκτέλεσης, σύμφωνα με τις διατάξεις του άρθρου 40, η αναθέτουσα αρχή, ειδοποιεί αμέσως τους υπόλοιπους προσφέροντες ότι οι προσφορές τους δεν προκρίθηκαν και επιστρέφει τις εγγυήσεις συμμετοχής που έχουν συστήσει.

37.3.

Η αναθέτουσα αρχή δεν είναι υποχρεωμένη να αναφέρει τους λόγους της επιλογής της ούτε να εμπλακεί σε συζητήσεις ή αλληλογραφία με προσφέροντες σχετικά με τα αποτελέσματα της πρόσκλησης προς υποβολή προσφορών.

37.4.

Τα αποτελέσματα των δημόσιων προσκλήσεων προς υποβολή προσφορών δημοσιεύονται στην Επίσημη Εφημερίδα των Ευρωπαϊκών Κοινοτήτων και, ανάλογα με την πρακτική του ενδιαφερόμενου κράτους ΑΚΕ, στην εφημερίδα της κυβερνήσεως του κράτους αυτού ή/και σε οποιοδήποτε άλλο κατάλληλο μέσο ενημέρωσης.

Άρθρο 38

Κατάρτιση του εγγράφου της σύμβασης

38.1.

Μετά την ανακοίνωση των αποτελεσμάτων της πρόσκλησης προς υποβολή προσφορών σύμφωνα με το άρθρο 37, καταρτίζεται από την αναθέτουσα αρχή το έγγραφο της σύμβασης ώστε να υποβληθεί προς υπογραφή στον επιλεγέντα προσφέροντα. Το εν λόγω έγγραφο περιέχει τουλάχιστον τα ακόλουθα:

α)

έναν κατάλογο των εγγράφων που συναποτελούν τη σύμβαση, με προσδιορισμό της ιεράρχισης των εγγράφων 7

β)

όλες τις συμφωνηθείσες προσθήκες και παρεκκλίσεις από τα έγγραφα αυτά 7

γ)

τη τιμή της σύμβασης 7

δ)

όλες τις αποφάσεις που έλαβε η αναθέτουσα αρχή σύμφωνα με το άρθρο 34 παράγραφος 7 7

ε)

το όνομα του επιβλέποντος καθώς και του εκπροσώπου του επιβλέποντος, εφόσον αυτά δεν έχουν συμπεριληφθεί στην ειδική συγγραφή υποχρεώσεων.

38.2.

Το έγγραφο της σύμβασης υποβάλλεται στον επιλεγέντα προσφέροντα προς υπογραφή.

Άρθρο 39

Υπογραφή της σύμβασης

39.1.

Αν δεν υπάρχει διαφορετική πρόβλεψη στο τεύχος της δημοπράτησης, ο επιλεγείς προσφέρων υπογράφει τη σύμβαση εντός 30 ημερών από την παραλαβή του εγγράφου της σύμβασης. Μετά την υπογραφή του από τον επιλεγέντα προσφέροντα, το έγγραφο της σύμβασης επιστρέφεται στην αναθέτουσα αρχή ή στον εξουσιοδοτημένο εκπρόσωπό της ή στην αρμόδια αρχή του κράτους ΑΚΕ προς έγκριση, αν απαιτείται, και υπογραφή.

39.2.

Η αναθέτουσα αρχή δεν υπογράφει τη σύμβαση πριν συσταθεί εγγύηση εκτέλεσης σύμφωνα με το άρθρο 40, εκτός εάν υπάρχει διαφορετική πρόβλεψη στο τεύχος της δημοπράτησης.

39.3.

Η σύμβαση, με την υπογραφή της από την αναθέτουσα αρχή, καθίσταται δεσμευτική για αμφότερους τους συμβαλλόμενους και ο επιλεγείς προσφέρων ειδοποιείται για την υπογραφή αυτή.

39.4.

Παρά τις διατάξεις του άρθρου 39 παράγραφοι 1 και 3, η αναθέτουσα αρχή μπορεί να αποφασίσει, ανάλογα με τη φύση της σύμβασης, να συνάψει τη σύμβαση με βάση τη διαδικασία σύμφωνα με την οποία η Κοινοποίηση της κατακύρωσης της σύμβασης συνιστά τη σύναψη της σύμβασης («επιστολική διαδικασία»). Στην περίπτωση αυτή, επισυνάπτονται στην επιστολή της κοινοποίησης τα στοιχεία που απαριθμούνται στο άρθρο 38 παράγραφος 1.

39.5.

Αν αποσυρθεί ο επιτυχών προσφέρων, η αναθέτουσα αρχή μπορεί να διεκδικήσει την εγγύηση συμμετοχής του. Επιπροσθέτως, μπορεί να απευθυνθεί στους άλλους προσφέροντες κατά σειρά, σύμφωνα με την κατάταξη των προσφορών τους, ή μπορεί να κινήσει νέα διαδικασία πρόσκλησης προς υποβολή προσφορών. Εάν χρειαστεί, μπορούν να γίνουν διαπραγματεύσεις για απ' ευθείας ανάθεση.

Άρθρο 40

Εγγύηση καλής εκτέλεσης

40.1.

Αν δεν υπάρχει διαφορετική πρόβλεψη στο τεύχος της δημοπράτησης, εντός 30 ημερών από την παραλαβή της κοινοποίησης της κατακύρωσης εκ μέρους της αναθέτουσας αρχής, ο επιλεγείς προσφέρων για την ανάθεση σύμβασης έργου ή προμηθειών παρέχει στην αναθέτουσα αρχή εγγύηση καλής εκτέλεσης, υπό τη μορφή που ορίζεται στη γενική συγγραφή υποχρεώσεων.

40.2.

Η παράλειψη του επιλεγέντος προσφέροντος να συμμορφωθεί προς τις απαιτήσεις του άρθρου 40 παράγραφος 1, αποτελεί επαρκή λόγο ανάκλησης της κατακύρωσης και κατάπτωσης της εγγύησης συμμετοχής, οπότε η αναθέτουσα αρχή μπορεί να ενεργήσει σύμφωνα με το άρθρο 39 παράγραφος 5.

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 41

Γενικές και τελικές διατάξεις

41.1.

Όλα τα έγγραφα και οι προτάσεις που υποβάλλει η αναθέτουσα αρχή στην Επιτροπή ή τον εκπρόσωπο προς συμφωνία ή έγκριση, σύμφωνα με τους παρόντες γενικούς όρους, εγκρίνονται ή θεωρείται ότι έχουν εγκριθεί εντός των προθεσμιών που ορίζονται στους παρόντες γενικούς όρους, ή εντός 30 ημερών όταν δεν έχει ορισθεί προθεσμία.

41.2.

Υπό την επιφύλαξη των διατάξεων της σύμβασης, οι παρόντες γενικοί όροι και οι γενικές συγγραφές υποχρεώσεων που αναφέρονται στο άρθρο 1 παράγραφος 2 στοιχείο α):

α) εφαρμόζονται στις συμβάσεις που χρηματοδοτούνται από τους πόρους του πέμπτου και έκτου ΕΤΑ, τους οποίους διαχειρίζεται η Επιτροπή 7

β)

μπορούν επίσης να εφαρμόζονται στις συμβάσεις που χρηματοδοτούνται από τους πόρους κάθε ΕΤΑ, μεταγενέστερου του έβδομου ΕΤΑ, με απόφαση του Συμβουλίου Υπουργών ΑΚΕ-ΕΟΚ.

41.3.

Οι αξιώσεις λόγω καθυστερούμενων πληρωμών καλύπτονται από το κράτος ΑΚΕ και από την Επιτροπή, από τους ιδίους πόρους τους, κατ' αναλογία προς το τμήμα της καθυστέρησης για το οποίο ευθύνεται το κάθε μέρος.

ΠΑΡΑΡΤΗΜΑ ΙΙ

ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ ΓΙΑ ΤΙΣ ΣΥΜΒΑΣΕΙΣ ΕΡΓΩΝ ΠΟΥ ΧΡΗΜΑΤΟΔΟΤΟΥΝΤΑΙ ΑΠΟ ΤΟ ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ (ΕΤΑ)

ΠΙΝΑΚΑΣ ΠΕΡΙΕΧΟΜΕΝΩΝ

ΠΡΟΚΑΤΑΡΚΤΙΚΕΣ ΔΙΑΤΑΞΕΙΣ

Σελίδα

Άρθρο 1 - Ορισμοί.

26

Άρθρο 2 - Εφαρμοστέο δίκαιο και γλώσσα της σύμβασης.

27

Άρθρο 3 - Ιεράρχιση των εγγράφων της σύμβασης.

27

Άρθρο 4 - Ειδοποιήσεις και γραπτές ανακοινώσεις.

27

Άρθρο 5 - Επιβλέπων το έργο και εκπρόσωπος του επιβλέποντος.

27

Άρθρο 6 - Εκχώρηση.

28

Άρθρο 7 - Υπεργολαβία.

28

ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ

Άρθρο 8 - Παροχή εγγράφων.

29

Άρθρο 9 - Πρόσβαση στο εργοτάξιο.

29

Άρθρο 10 - Αρωγή σε σχέση με την επιτόπια νομοθεσία.

29

Άρθρο 11 - Υπερημερία του αναδόχου ως προς τη μισθοδοσία του προσωπικού του .

29

ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ

Άρθρο 12 - Γενικές υποχρεώσεις.

30

Άρθρο 13 - Επίβλεψη των εργασιών.

30

Άρθρο 14 - Προσωπικό του αναδόχου.

31

Άρθρο 15 - Εγγύηση καλής εκτέλεσης.

31

Άρθρο 16 - Ασφάλιση.

31

Άρθρο 17 - Πρόγραμμα εκτέλεσης του έργου.

32

Άρθρο 18 - Λεπτομερής ανάλυση των τιμών.

32

Άρθρο 19 - Σχέδια του αναδόχου.

32

Άρθρο 20 - Επάρκεια των τιμών προσφοράς.

33

Άρθρο 21 - Εξαιρετικοί κίνδυνοι.

33

Άρθρο 22 - Ασφάλεια των εργοταξίων.

34

Άρθρο 23 - Προστασία των ομόρων ιδιοκτησιών.

34

Άρθρο 24 - Παρεμπόδιση της κυκλοφορίας.

34

Άρθρο 25 - Καλώδια και αγωγοί.

34

Άρθρο 26 - Χάραξη των εργασιών.

35

Άρθρο 27 - Υλικά προερχόμενα από κατεδαφίσεις.

35

Άρθρο 28 - Ανακαλύψεις κατά τη διάρκεια των εργασιών.

35

Σελίδα

Άρθρο 29 - Προσωρινά έργα.

36

Άρθρο 30 - Εδαφολογικές μελέτες.

36

Άρθρο 31 - Αλληλένδετες συμβάσεις.

36

Άρθρο 32 - Διπλώματα ευρεσιτεχνίας και άδειες.

36

ΕΝΑΡΞΗ ΤΩΝ ΕΡΓΑΣΙΩΝ ΚΑΙ ΚΑΘΥΣΤΕΡΗΣΕΙΣ

Άρθρο 33 - Εντολή για έναρξη εκτέλεσης.

36

Άρθρο 34 - Προθεσμία εκτέλεσης.

37

Άρθρο 35 - Παράταση της προθεσμίας εκτέλεσης.

37

Άρθρο 36 - Υπερημερία περί την εκτέλεση.

37

Άρθρο 37 - Τροποποιήσεις της σύμβασης.

37

Άρθρο 38 - Αναστολή των εργασιών.

38

ΥΛΙΚΑ ΚΑΙ ΕΡΓΑΣΙΑ

Άρθρο 39 - Ημερολόγιο των εργασιών.

39

Άρθρο 40 - Ποιότητα των εργασιών και των υλικών.

39

Άρθρο 41 - Επιθεώρηση και έλεγχος.

40

Άρθρο 42 - Απόρριψη.

40

Άρθρο 43 - Κυριότητα επί των εγκαταστάσεων και των υλικών.

41

ΠΛΗΡΩΜΕΣ

Άρθρο 44 - Γενικοί όροι.

41

Άρθρο 45 - Συμβάσεις με προσωρινές τιμές.

41

Άρθρο 46 - Προκαταβολές.

42

Άρθρο 47 - Παρακρατούμενα ποσά.

42

Άρθρο 48 - Αναθεώρηση των τιμών.

42

Άρθρο 49 - Επιμετρήσεις.

43

Άρθρο 50 - Ενδιάμεσες πληρωμές.

43

Άρθρο 51 - Γενικός εκκαθαριστικός λογαριασμός.

44

Άρθρο 52 - Απευθείας πληρωμές προς τους υπεργολάβους.

45

Άρθρο 53 - Υπερημερία περί τις πληρωμές.

45

Άρθρο 54 - Πληρωμές προς τρίτους.

46

Άρθρο 55 - Αιτήσεις συμπληρωματικών πληρωμών .

46

Άρθρο 56 - Πληρωμές σε ξένο νόμισμα.

46

ΠΑΡΑΛΑΒΗ ΚΑΙ ΠΕΡΙΟΔΟΣ ΕΥΘΥΝΗΣ

Άρθρο 57 - Γενικές ρήτρες.

46

Άρθρο 58 - Δοκιμασίες μετά την αποπεράτωση του έργου.

46

Άρθρο 59 - Μερική παραλαβή.

47

Άρθρο 60 - Προσωρινή παραλαβή.

47

Άρθρο 61 - Υποχρεώσεις συντήρησης.

47

Άρθρο 62 - Οριστική παραλαβή.

48

ΑΘΕΤΗΣΗ ΚΑΙ ΚΑΤΑΓΓΕΛΙΑ ΤΗΣ ΣΥΜΒΑΣΗΣ

Σελίδα

Άρθρο 63 - Αθέτηση της σύμβασης.

48

Άρθρο 64 - Καταγγελία από την αναθέτουσα αρχή.

49

Άρθρο 65 - Καταγγελία από τον ανάδοχο.

50

Άρθρο 66 - Ανωτέρα βία.

50

Άρθρο 67 - Θάνατος.

51

ΕΠΙΛΥΣΗ ΤΩΝ ΔΙΑΦΟΡΩΝ

Άρθρο 68 - Επίλυση των διαφορών.

51

ΠΡΟΚΑΤΑΡΚΤΙΚΕΣ ΔΙΑΤΑΞΕΙΣ

Άρθρο 1

Ορισμοί

1.1.

Κατά την εφαρμογή της παρούσας γενικής συγγραφής υποχρεώσεων και της σύμβασης, ισχύουν οι κάτωθι ορισμοί.

ΕΟΚ: η Ευρωπαϊκή Οικονομική Κοινότητα.

Κράτη ΑΚΕ: τα κράτη της Αφρικής, της Καραϊβικής και του Ειρηνικού, που υπογράφουν τη σύμβαση.

Σύμβαση ΑΚΕ-ΕΟΚ: η εκάστοτε ισχύουσα σύμβαση μεταξύ των κρατών ΑΚΕ και της ΕΟΚ.

Σύμβαση: η συμφωνία την οποία συνάπτουν και υπογράφουν τα συμβαλλόμενα μέρη, για την εκτέλεση των έργων καθώς και οι πάσης φύσεως πρόσθετες πράξεις και όλα τα έγγραφα που ενσωματώνονται σ' αυτή.

Ανάδοχος: ο συμβαλλόμενος με τον οποίο συνάπτει τη σύμβαση η αναθέτουσα αρχή.

Αναθέτουσα αρχή: το κράτος ή το νομικό πρόσωπο δημοσίου ή ιδιωτικού δικαίου το οποίο συνάπτει σύμβαση ή για λογαριασμό του οποίου συνάπτεται η σύμβαση με τον ανάδοχο.

Κράτος της αναθέτουσας αρχής: Το κράτος ΑΚΕ στο έδαφος του οποίου πρόκειται να εκτελεστεί η σύμβαση έργου.

Επιβλέπων: η δημόσια υπηρεσία, το νομικό πρόσωπο δημοσίου δικαίου ή το φυσικό ή νομικό πρόσωπο που ορίζει η αναθέτουσα αρχή στα πλαίσια της νομοθεσίας του κράτους της, που έχει την ευθύνη της διεύθυνσης ή/και επίβλεψης της εκτέλεσης της σύμβασης έργου και στο οποίο η αναθέτουσα αρχή μπορεί να μεταβιβάσει δικαιώματα ή/και εξουσίες σύμφωνα με τη σύμβαση.

Εκπρόσωπος του επιβλέποντος: το φυσικό ή νομικό πρόσωπο που ορίζεται από τον επιβλέποντα στη σύμβαση με την ιδιότητα αυτή και έχει εξουσιοδοτηθεί να εκπροσωπεί τον επιβλέποντα κατά την άσκηση των καθηκόντων του και να ασκεί τα διακιώματα ή/και τις εξουσίες που εκείνος του ανέθεσε. Κατά συνέπεια, οσάκις τα καθήκοντα, τα δικαιώματα και/ή οι εξουσίες του επιβλέποντος έχουν ανατεθεί στον εκπρόσωπό του, οποιαδήποτε μνεία του επιβλέποντος συμπεριλαμβάνει και τον εκπρόσωπο.

ιΕργα: οι μόνιμες και οι προσωρινές κατασκευές που εκτελούνται σύμφωνα με τη σύμβαση.

Εγκαταστάσεις: τα μηχανήματα, οι συσκευές, τα εξαρτήματα και όλα τα άλλα στοιχεία, τα οποία παρέχονται δυνάμει της σύμβασης με σκοπό την ενσωμάτωσή τους στα έργα.

Εξοπλισμός: τα σύνεργα και άλλα μηχανήματα και, όπου επιβάλλεται από το νόμο ή/και την πρακτική του κράτους της αναθέτουσας αρχής, οι προσωρινές κατασκευές του εργοταξίου που απαιτούνται για την

εκτέλεση των έργων, πλην των εγκαταστάσεων ή άλλων στοιχείων που πρόκειται να αποτελέσουν τμήμα των μόνιμων έργων.

Πίνακας προμετρήσεων: το έγγραφο που περιέχει αναλυτική απαρίθμηση των εργασιών που πρόκειται να εκτελεσθούν σε σύμβαση βάσει τιμής μονάδας, αναφέρει δε τις ποσότητες κάθε είδους και την αντίστοιχη τιμή μονάδας.

Τιμολόγιο: πλήρης πίνακας τιμών, που συμπεριλαμβάνει ανάλυση της συνολικής τιμής, υποβάλλεται από τον ανάδοχο μαζί με την προσφορά του, τροποποιείται εάν χρειάζεται και αποτελεί τμήμα της σύμβασης βάσει τιμής μονάδας.

Ανάλυση της συνολικής τιμής: ο αναλυτικός κατάλογος των ποσοστών και τιμών ο οποίος καταδεικνύει το σχηματισμό της τιμής σε σύμβαση βάσει συνολικής τιμής, αλλά δεν αποτελεί τμήμα της σύμβασης.

Συμβατική τιμή: η τιμή που αναφέρεται στη σύμβαση και αντιπροσωπεύει την αρχική εκτίμηση για το ποσό που θα πρέπει να καταβληθεί για την εκτέλεση των έργων, ή ποσό το οποίο στο γενικό εκκαθαριστικό λογαριασμό αναγνωρίζεται ως οφειλόμενο στον ανάδοχο σύμφωνα με τη σύμβαση.

Προσωρινό ποσό: ποσό που αναγράφεται στη σύμβαση και προορίζεται για την εκτέλεση του έργου ή την προμήθεια αγαθών, υλικών, εγκαταστάσεων ή υπηρεσιών ή για απρόβλεπτα έξοδα, το οποίο μπορεί να χρησιμοποιηθεί πλήρως, εν μέρει ή και καθόλου, σύμφωνα με τις οδηγίες του επιβλέποντος.

Σχέδια: τα σχέδια εκτέλεσης των έργων, τα οποία παρέχουν η αναθέτουσα αρχή ή/και ο επιβλέπων καθώς ή/και τα σχέδια που παρέχει ο ανάδοχος και εγκρίνει ο επιβλέπων.

Εργοτάξιο: οι χώροι τους οποίους παρέχει η αναθέτουσα αρχή και στους οποίους θα εκτελεστούν τα έργα, καθώς και οι άλλοι χώροι οι οποίοι μνημονεύονται στη σύμβαση, και αποτελούν τμήμα του εργοταξίου.

Περίοδος ευθύνης: η καθοριζόμενη με τη σύμβαση περίοδος η οποία έπεται της ημερομηνίας της προσωρινής παραλαβή και κατά τη διάρκεια της οποίας ο ανάδοχος υποχρεούται να αποπερατώσει τα έργα και να διορθώσει τα πάσης φύσεως ελαττώματα ή κακοτεχνίες σύμφωνα με τις οδηγίες του επιβλέποντος.

Πιστοποιητικό οριστικής παραλαβής: βεβαίωση - ή βεβαιώσεις, που χορηγεί ο επιβλέπων στον ανάδοχο κατά τη λήξη της περιόδου ευθύνης, όπου πιστοποιείται ότι ο ανάδοχος έχει εκπληρώσει τις υποχρεώσεις του τις σχετικές με την κατασκευή, την αποπεράτωση και τη συντήρηση των σχετικών έργων.

Ημέρα: η ημερολογιακή ημέρα.

Προθεσμίες: τα χρονικά διαστήματα τα οποία καθορίζονται στη σύμβαση και αρχίζουν να υπολογίζονται

από την επομένη της πράξης ή της ενέργειας ή του γεγονότος που συνιστά την αφετηρία τους. Αν η ημερομηνία λήξεως της προθεσμίας συμπίπτει με μη εργάσιμη ημέρα, η προθεσμία λήγει στο τέλος της πρώτης εργάσιμης ημέρας μετά την τελευταία μηέρα του χρονικού διαστήματος.

Γραπτό: κάθε χειρόγραφη, δακτυλογραφημένη ή

έντυπη ανακοίνωση, συμπεριλαμβανομένης οποιασδήποτε διαβίβασης μέσω τηλετύπου, τηλεγράφου ή τηλεαντιγραφικού μηχανήματος.

Ανακοινώσεις: πιστοποιητικά, ειδοποιήσεις, εντολές και οδηγίες εκδιδόμενες στα πλαίσια της σύμβασης.

Διοικητική εντολή: οποιαδήποτε γραπτή οδηγία ή εντολή του επιβλέποντος προς τον ανάδοχο σχετικά με την εκτέλεση των έργων.

Εθνικό νόμισμα: το νόμισμα του κράτους της αναθέτουσας αρχής.

Ξένο νόμισμα: κάθε επιτρεπτό νόμισμα, πλην του εθνικού νομίσματος, το οποίο αναφέρεται στη σύμβαση.

Γενική αποζημίωση: το ποσό που δεν προβλέπεται εκ των προτέρων στη σύμβαση αλλά ορίζεται από διαιτητικό ή άλλο δικαστήριο ή συμφωνείται μεταξύ των συμβαλλομένων ως αποζημίωση καταβαλλόμενη στο μέρος που υπέστη ζημία λόγω αθέτησης της σύμβασης εκ μέρους του άλλου.

Συμβατική αποζημίωση: το ποσό που αναφέρεται στη σύμβαση ως αποζημίωση που καταβάλλει ο ανάδοχος στην αναθέτουσα αρχή επειδή δεν περάτωσε το έργο ή μέρος του έργου μέσα στις προθεσμίες που προβλέπει η σύμβαση, ή που καταβάλλει οιοδήπο